cyanic-selkie/wikianc huggingface dataset:
ಮ್ಯಾಗ್ಲೆವ್ ಟ್ರೈನ್
ಓಲ್ಡ್ ಡೊಮಿನಿಯನ್ ವಿಶ್ವವಿದ್ಯಾಲಯ
{{1}ನಾರ್ಫೋಲ್ಕ್, ವರ್ಜೀನಿಯಾ, ಯುಎಸ್ಎಯಲ್ಲಿನ 0}ಓಲ್ಡ್ ಡೊಮಿನಿಯನ್ ವಿಶ್ವವಿದ್ಯಾಲಯದಲ್ಲಿ ಉದ್ದದಲ್ಲಿ ಒಂದು ಮೈಲಿಗಿಂತಲೂ ಕೊಂಚ ಕಡಿಮೆಯಿರುವ ಹಳಿಯನ್ನು ನಿರ್ಮಾಣ ಮಾಡಲಾಗಿದೆ. ಈ ನಿರ್ಮಾಣವನ್ನು ಮೊದಲಿಗೆ AMTಯವರು ಕೈಗೊಂಡರೂ ಸಹ, ಹಲವಾರು ತೊಂದರೆಗಳ ಕಾರಣದಿಂದ ಆ ಸಂಸ್ಥೆಯು ಈ ಯೋಜನೆಯನ್ನು ಬಿಡಬೇಕಾಯಿತು ಮತ್ತು ವಿಶ್ವಿವಿದ್ಯಾಲಯಕ್ಕೆ ಹಸ್ತಾಂತರಿಸಬೇಕಾಯಿತು. ಈ ವಿಧಾನವು ಒಂದು "ಜಾಣ ರೈಲು, ದಡ್ಡ ಹಳಿ" ಬಳಸುವಂತಹುದಾಗಿದ್ದು, ಬಹುತೇಕ ಸೆನ್ಸರ್ ಗಳು, ಆಯಸ್ಕಾಂತಗಳು, ಮತ್ತು ಗಣಕೀಕರಣಗಳು ಹಳಿಗಳ ಬದಲು ರೈಲಿನಲ್ಲೇ ಸಂಭವಿಸುತ್ತವೆ. ಈಗ ಇರುವ ವಿಧಾನಗಳಿಗಿಂತಲೂ ಈ ವಿಧಾನದ ನಿರ್ಮಾಣಕ್ಕೆ ಪ್ರತಿ ಕಿಲೋಮೀಟರ್ ಗೆ ತಗುಲುವ ವೆಚ್ಚ ಕಡಿಮೆಯದಾಗಿರುತ್ತದೆ. ಮೊದಲು ಅಂದುಕೊಂಡಂತಹ $14 ಮಿಲಿಯನ್ ನಲ್ಲಿ ಯೋಜನೆಯನ್ನು ಪೂರ್ಣಗೊಳಿಸಲು ಸಾಧ್ಯವಾಗಲಿಲ್ಲ. ಈಗ ಈ ವ್ಯವಸ್ಥೆಯು ಕಾರ್ಯತತ್ಪರವಾಗಿಲ್ಲ, ಆದರೆ ಅದರ ಬಗ್ಗೆಯ ಸಂಶೋಧನೆಯು ಉಪಯುಕ್ತವಾಗಿದೆ. ಅಕ್ಟೋಬರ್ 2006ರಲ್ಲಿ, ಸಂಶೋಧನಾ ತಂಡವು ಅನಿಯಮಿತವಾದ ಪರೀಕ್ಷೆಯೊಂದನ್ನು ಆ ಕಾರ್ ನ ಮೇಲೆ ಕೈಗೊಂಡದ್ದು ಸಲೀಸಾಗಿ ನಡೆಯಿತು. ಆದರೆ ಹತ್ತಿರದ ವಿದ್ಯುಚ್ಛಕ್ತಿ ಸ್ಥಾವರದ ನಿರ್ಮಾಣಕ್ಕಾಗಿ ಈ ಇಡೀ ವ್ಯವಸ್ಥೆಯನ್ನು, ದುರದೃಷ್ಟವಶಾತ್, ತೆಗೆದುಹಾಕಲಾಯಿತು. ಫೆಬ್ರವರಿ 2009ರಲ್ಲಿ ಆ ತಂಡವು ಮತ್ತೆ ಆ ಕಾರ್, ಅಥವಾ ಬೋಗಿಯನ್ನು, ಮರುಪರೀಕ್ಷಿಸಲು ಸಾಧ್ಯವಾಯಿತು ಮತ್ತು ಸ್ಥಳದಲ್ಲಿ ವಿದ್ಯುತ್ ಕೊರತೆಗಳು ಉಂಟಾಗುತ್ತಿದ್ದರೂ, ಯಶಸ್ವಿಯಾಗಿ ಪರಿಣಮಿಸಿತು. ವೇಗ ಮತ್ತು ದೂರವನ್ನು ಹೆಚ್ಚಿಸುತ್ತಾ ಪರೀಕ್ಷೆಗಳನ್ನು ಮುಂದುವರಿಸಲಾಗುವುದು. ಏತನ್ಮಧ್ಯೆ, ODU ಮಸಾಚ್ಯುಟಸ್-ಮೂಲದ ಕಂಪನಿಯೊಂದರೊಡನೆ ಪಾಲುದಾರಿಕೆ ಹೊಂದಿ ಮತ್ತೊಂದು ಮ್ಯಾಗ್ಲೆವ್ ರೈಲಿನ ಪರೀಕ್ಷೆಯನ್ನು ತನ್ನ ಕ್ಯಾಂಪಸ್ ನಲ್ಲಿ ನಡೆಸಲಿದೆ. ಮ್ಯಾಗ್ನೆಮೋಷನ್ ಇಂಕ್. ಒಂದು ವ್ಯಾನ್ ನ ಅಳತೆಯುಳ್ಳ ತನ್ನ ಮ್ಯಾಗ್ಲೆವ್ ವಾಹನದ ಮಾದರಿಯನ್ನು 2010ರ ವೇಳೆಗೆ ತನ್ನ ಕ್ಯಾಂಪಸ್ ಗೆ ಪರೀಕ್ಷಿಸಲು ತೆಗೆದುಕೊಂಡುಬರುವ ನಿರೀಕ್ಷೆಯಿದೆ.
AMT ಪರೀಕ್ಷಾ ಹಳಿ - ಪೌಡರ್ ಸ್ಪ್ರಿಂಗ್ಸ್, ಜಾರ್ಜಿಯಾ
ಎರಡನೆಯ ಮಾದರಿ ವ್ಯವಸ್ಥೆಯನ್ನು ನಿರ್ಮಿಸುವುದರಲ್ಲೂ ಅದೇ ನಿಯಮಗಳು ಬಳಸಲ್ಪಡುವುವಾಗಿದ್ದು, ಇದನ್ನು ಪೌಡರ್ ಸ್ಪ್ರಿಂಗ್ಸ್,ಜಾರ್ಜಿಯಾ, ಯುಎಸ್ಎ, ಯಲ್ಲಿ ಅಮೆರಿಕನ್ ಮ್ಯಾಗ್ಲೆವ್ ಟೆಕ್ನಾಲಜಿ, ಇಂಕ್. ಯು ನಿರ್ಮಿಸುತ್ತಿದೆ.
ಅನ್ವಯಿತ ತೇಲಿಸುವಿಕೆ/ಫಾಸ್ಟ್ರಾನ್ಸಿಟ್ ಪರೀಕ್ಷಾ ಹಳಿಗಳು - ಸಾಂತಾ ಬಾರ್ಬರಾ, ಕ್ಯಾಲಿಫೋರ್ನಿಯಾ
ಅಪ್ಲೈಡ್ ಲೆವಿಟೇಷನ್, ಇಂಕ್. ಒಂದು ಚಿಕ್ಕ ಒಳಾಂಗಣ ಹಳಿಯಲ್ಲಿ ತೇಲುವಿಕೆಯ ಮಾದರಿಯನ್ನು ನಿರ್ಮಿಸಿದೆ ಮತ್ತು ಈಗ ಕಾಲು-ಮೈಲಿ ಹೊರಾಂಗಣ ಹಳಿ, ಹಾಗೂ ಸಂಬಂಧಿತ ಸ್ವಿಚ್ ಗಳನ್ನು ಸಾಂತಾ ಬಾರ್ಬರಾದಲ್ಲಿ ಅಥವಾ ಅದರ ಸಮೀಪ ನಿರ್ಮಿಸಲು ಆಲೋಚಿಸಿದೆ.
ಉದ್ದೇಶಿತ ವ್ಯವಸ್ಥೆಗಳು
ಉತ್ತರ ಅಮೆರಿಕ, ಏಷ್ಯಾ ಮತ್ತು ಯೂರೋಪ್ ನ ಹಲವಾರು ದೇಶಗಳಲ್ಲಿ ಮ್ಯಾಗ್ಲೆವ್ ವ್ಯವಸ್ಥೆಯನ್ನು ಹೊಂದುವ ಪ್ರಸ್ತಾಪಗಳನ್ನು ಆಲೋಚಿಸಲಾಗಿದೆ. ಅವುಗಳಲ್ಲಿ ಹಲವಾರು ಇನ್ನೂ ಆರಂಭಿಕ ಹಂತದಲ್ಲಿ ಅಥವಾ ಇನ್ನೂ ಆಲೋಚನಾ ಹಂತದಲ್ಲಿ ಇವೆ; ಟ್ರಾನ್ಸಟ್ಲಾಂಟಿಕ್ ಟನಲ್ (ಅಟ್ಲಾಂಟಿಕ್ ಸಮುದ್ರ ದಾಟುವಂತಹ ಒಂದು ಸುರಂಗ) ಅಂತಹ ಒಂದು ಯೋಜನೆ. ಆದರೆ ಈ ಕೆಳಕಂಡ ಕೆಲವು ಉದಾಹರಣೆಗಳು ಆ ಹಂತವನ್ನು ದಾಟಿ ಮುಂದುವರಿದಂತಹವು.
ಸಿಡ್ನಿ-ಇಲ್ಲವರ್ರಾ ಮ್ಯಾಗ್ಲೆವ್ ಪ್ರಸ್ತಾಪ
ಈಗ ಸಿಡ್ನಿಯಿಂದ ವುಲ್ಲನ್ ಗಾಂಗ್ ವರೆಗೆ ಮ್ಯಾಗ್ಲೆವ್ ಮಾರ್ಗವನ್ನು ಹೊಂದುವ ಪ್ರಸ್ತಾಪವೊಂದು ಜಾರಿಯಲ್ಲಿದೆ.
1990ರ ದಶಕದ ಮಧ್ಯಭಾಗದಲ್ಲಿ ಈ ಪ್ರಸ್ತಾಪಕ್ಕೆ ಪ್ರಾಮುಖ್ಯತೆ ದೊರಕಿತು. ಈ ಸಿಡ್ನಿ-ವುಲ್ಲನ್ ಗಾಂಗ್ ಪ್ರಯಾಣಿಕರ ಮಾರ್ಗವು ಆಸ್ಟ್ರೇಲಿಯಾದ ಅತಿ ದೊಡ್ಡ ಮಾರ್ಗವಾಗಿದ್ದು, ಪ್ರತಿದಿನ ಇಲ್ಲವರಾದಿಂದ ಸಿಡ್ನಿಗೆ 20,000ಕ್ಕೂ ಹೆಚ್ಚು ಮಂದಿ ಪ್ರಯಾಣ ಮಾಡುತ್ತಾರೆ. ಈಗಿನ ರೈಲುಗಳು ಇಲ್ಲವರಾದ ಹಳೆಯ ಹಳಿಗಳ ಮೇಲೆ ನಿಧಾನವಾಗಿ ತೆವಳುತ್ತಾ ಸಾಗಿ, ಇಲ್ಲವರಾ ಎಸ್ಕೇಪ್ ಮೆಂಟ್ ನ ಬೆಟ್ಟದ ಕಿಬ್ಬಿಯಿಂದ ಪೆಸಿಫಿಕ್ ಸಮುದ್ರವನ್ನು ತಲುಪುವ ಮಾರ್ಗದಲ್ಲಿ, ವುಲ್ಲನ್ ಗಾಂಗ್ ನಿಲ್ದಾಣ ಮತ್ತು ಸೆಂಟ್ರಲ್ ನಡುವಣ ದೂರವನ್ನು ಕ್ರಮಿಸಲು ಎರಡರಿಂದ ಮೂರು ತಾಸುಗಳನ್ನು ತೆಗೆದುಕೊಳ್ಳುತ್ತದೆ. ಪ್ರಸ್ತಾಪಿತ ಮ್ಯಾಗ್ಲೆವ್ ರೈಲಿನಲ್ಲಿ ಆ ದೂರವನ್ನು ಕೇವಲ 20 ನಿಮಿಷಗಳಲ್ಲಿ ಕ್ರಮಿಸಬಹುದು.
ಮೆಲ್ಬೋರ್ನ್ ಮ್ಯಾಗ್ಲೆವ್ ಪ್ರಸ್ತಾಪ
thumb|ಪ್ರಸ್ತಾಪಿತ ಮೆಲ್ಬೋರ್ನ್ ಮ್ಯಾಗ್ಲೆವ್ ಮೆಲ್ಬೋರ್ನ್ ನ ಹೊರ ವಲಯಗಳ ಬೆಳವಣಿಗೆಯ ಓಣಿಗಳನ್ನು ದಾಟಿ ಗೀಲಾಂಗ್ ನಗರವನ್ನು ಟಲ್ಲಾಮೆರೀನ್ ಮತ್ತು ಆವಲಾನ್ ಡೊಮೆಸ್ಟಿಕ್ ಗಳನ್ನು 20 ನಿಮಿಷ ಹಾಗೂ ಅದಕ್ಕೂ ಕಡಿಮೆ ಮತ್ತು ಫ್ರ್ಯಾಂಕ್ ಸ್ಟನ್, ವಿಕ್ಟೋರಿಯಾವನ್ನು 30 ನಿಮಿಷಗಳಲ್ಲಿ ತಲುಪುವುದು. 2008ರ ಕಡೆಯ ಭಾಗದಲ್ಲಿ, ಭೂಮಿಯಿಂದ ಎತ್ತರದಲ್ಲಿನ ಸಾರಿಗೆ ವ್ಯವಸ್ಥೆ ಸಾಧ್ಯತೆಗಳನ್ನು ಅವಗಣಿಸಿದ ಎಡ್ಡಿಂಗ್ಟನ್ ಟ್ರ್ಯಾನ್ಸ್ ಪೋರ್ಟ್ ವರದಿಗೆ ಪ್ರತಿಕ್ರಿಯಿಸುತ್ತಾ, ಗ್ರೇಟರ್ ಮೆಲ್ಬೋರ್ನ್ ಮೆಟ್ರೋಪಾಲಿಟನ್ ಪ್ರದೇಶದಲ್ಲಿನ ಸಾರಿಗೆ ವ್ಯವಸ್ಥೆಗಾಗಿ ಖಾಸಗಿಯಾಗಿ ಹಣ ಹೂಡಿ, ನಡೆಸುವಂತಹ ಮ್ಯಾಗ್ಲೆವ್ ಮಾರ್ಗವೊಂದನ್ನು ನಿರ್ಮಿಸುವ ಒಂದು ಪ್ರಸ್ತಾಪವನ್ನು ವಿಕ್ಟೋರಿಯಾ ಸರ್ಕಾರದ ಮುಂದೆ ಇರಿಸಲಾಯಿತು. ಸುಮಾರು 4 ಮಿಲಿಯನ್ ಗಿಂತಲೂ ಹೆಚ್ಚಿನ ಜನಸಂಖ್ಯೆಗೆ ಪ್ರಯೋಜನವಾಗುತ್ತಿದ್ದ ಈ ಮ್ಯಾಗ್ಲೆವ್ ಗೆ ತಗಲಬಹುದಾದ ವೆಚ್ಚಗು AUD $8 ಬಿಲಿಯನ್ ಎಂದು ಅಂದಾಜಿಸಲಾಗಿತ್ತು.
ಆದರೆ ರಸ್ತೆಗಳಲ್ಲಿ ಎಡೆಬಿಡದ ದಟ್ಟಣೆ ಮತ್ತು ಪ್ರತಿ ವ್ಯಕ್ತಿಗೆ ತಲಾ ಅತಿ ಹೆಚ್ಚು ರಸ್ತೆಯ ಜಾಗವಿರುವ ಆಸ್ಟ್ರೇಲಿಯಾದಲ್ಲಿಯೂ, ಸರ್ಕಾರವು ಈ ಪ್ರಸ್ತಾಪವನ್ನು ಕೂಡಲೆ ತಿರಸ್ಕರಿಸಿ, ರಸ್ತೆಯನ್ನು ಅಗಲ ಮಾಡಲು ನಿರ್ಧರಿಸಿ,AUD(/೦) $8.5 ಬಿಲಿಯನ್ ವೆಚ್ಚದಲ್ಲಿ ರಸ್ತೆಯ ಸುರಂಗ, $6 ಬಿಲಿಯನ್ ವೆಚ್ಚದಲ್ಲಿ {1}ಈಸ್ಟ್ ಲಿಂಕ್ ರಸ್ತೆಯನ್ನು [[ವೆಸ್ಟರ್ನ್ ರಿಂಗ್ ರೋಡ್ ವರೆಗೆ ವಿಸ್ತರಣೆ ಮತ್ತು $700 ಮಿಲಿಯನ್ ವೆಚ್ಚದಲ್ಲಿ ಫ್ರ್ಯಾಂಕ್ಸ್ಟನ್ ಬದಲಿಮಾರ್ಗಗಳ ನಿರ್ಮಾಣಗಳನ್ನು ಕೈಗೊಂಡಿತು.]]
ಯುನೈಟೆಡ್‌ ಕಿಂಗ್ಡಂ
thumb|right|ಯುಕೆಯ ಉದ್ದೇಶಿತ ತೀವ್ರವೇಗದ ರೈಲುವ್ಯವಸ್ಥೆಯ ನಕ್ಷೆ.
ಲಂಡನ್ – ಗ್ಲಾಸ್ಗೋವ್ : ಯುನೈಟೆಡ್ ಕಿಂಗ್ಡಂನಲ್ಲಿ ಲಂಡನ್ ನಿಂದ ಗ್ಲಾಸ್ಗೋವ್ ಗೆ, ಮಿಡ್ಲ್ಯಾಂಡ್ಸ್, ಇಂಗ್ಲೆಂಡ್ ನ ಈಶಾನ್ಯ ಹಾಗೂ ನೈಋತ್ಯ ಗಳ ಮೂಲಕ ಹಾಯ್ದು, ಹಲವಾರು ಆಯ್ದ ಮಾರ್ಗಗಳ ಮೂಲಕ ಸಾಗಲು, ಮ್ಯಾಗ್ಲೆವ್ ರೈಲು ಮಾರ್ಗವೊಂದರ ಪ್ರಸ್ತಾಪ ಮಾಡಲಾಗಿದ್ದು, ಆ ಪ್ರಸ್ತಾಪವನ್ನು ಸರ್ಕಾರವು ಸಕಾರಾತ್ಮಕವಾಗಿ ಪರಿಗಣಿಸುತ್ತಿದ್ದ ವರದಿ ಇದ್ದಿತು. ಆದರೆ ಜುಲೈ 24, 2007ರಂದು ಡೆಲಿವರಿಂಗ್ ಎ ಸಸ್ಟೇಯ್ನೆಬಲ್ ರೈಲ್ವೇ (ಬಾಳಿಕೆ ಬರುವ ರೈಲುಮಾರ್ಗವನ್ನು ನೀಡುವಿಕೆ) ಎಂಬ ಸರ್ಕಾರ ನೀಡಿದ ಶ್ವೇತಪತ್ರದಡಿಯಲ್ಲಿ ಮುಂದಿನ ಯೋಜನೆಗಳಿಗೆ ಈ ತಂತ್ರಜ್ಞಾನವು ಸೂಕ್ತವಾಗದೆಂದು ಕೈಬಿಡಲಾಯಿತು. ಗ್ಲಾಸ್ಗೋವ್ ಮತ್ತು ಎಡಿನ್ಬರ್ಗ್ ನಡುವೆ ಮತ್ತೊಂದು ತೀವ್ರವೇಗದ ಸಂಪರ್ಕದ ಪ್ರಸ್ತಾಪವು ನಡೆಯುತ್ತಿದ್ದರೂ ಅದಕ್ಕೆ ನಿರ್ದಿಷ್ಟವಾದ ತಂತ್ರಜ್ಞಾನದ ಕೊರತೆ ಇದೆ.
ಇರಾನ್‌
ಟೆಹ್ರಾನ್ ಮತ್ತು ಮಷ್ಹದ್ ನಗರಗಳ ನಡುವೆ ಮ್ಯಾಗ್ಲೆವ್ ರೈಲುಸಂಪರ್ಕವನ್ನು ಬಳಸಲು ಇರಾನ್ ಮತ್ತು ಜರ್ಮನ್ ಕಂಪನಿಗಳು ಒಂದು ಒಪ್ಪಂದವನ್ನು ತಲುಪಿವೆ. ಇರಾನ್ ನ ರಸ್ತೆ ಮತ್ತು ಸಾರಿಗೆ ಸಚಿವರ ಇಲಾಖೆ ಮತ್ತು ಜರ್ಮನ್ ಕಂಪನಿಯ ನಡುವಿನ ಈ ಒಪ್ಪಂದವು ಮಷ್ಹದ್ ನ ಅಂತರರಾಷ್ಟ್ರೀಯ ಜಾತ್ರಾ ಸ್ಥಳದಲ್ಲಿ ಸಹಿ ಹಾಕಲ್ಪಟ್ಟಿತು. ಟೆಹ್ರಾನ್ ಮತ್ತು ಮಷ್ಹದ್ ನ ನಡುವಣ 900 ಕಿಲೋಮೀಟರ್ ದೂರದ ಪ್ರಯಾಣದ ಸಮಯವನ್ನು ಮ್ಯಾಗ್ಲೆವ್ ರೈಲುಗಳು 2.5 ಗಂಟೆಗಳಿಗೆ ಇಳಿಸಬಲ್ಲವು. ಮ್ಯುನಿಚ್-ಮೂಲದ ಸ್ಖ್ಲೆಜೆಲ್ ಕಂಸಲ್ಟಿಂಗ್ ಎಂಜಿನಿಯರ್ಸ್ ತಾವು ಇರಾನಿನ ಸಾರಿಗೆಮಂತ್ರಿಮಂಡಳದೊಡನೆ ಹಾಗೂ ಮಷ್ಹದ್ ನ ರಾಜ್ಯಪಾಲರೊಡನೆ ಕರಾರಿಗೆ ಸಹಿ ಹಾಕಿರುವುದಾಗಿ ಹೇಳಿದರು. "ನಾವು ಈ ಯೋಜನೆಯಲ್ಲಿ ಜರ್ಮನಿಯ ವಿತ್ತಕೂಟದ ಮುಂದಾಳತ್ವವನ್ನು ವಹಿಸಬೇಕೆಂದು ಆದೇಶ ನೀಡಲಾಗಿದೆ" ಎಂದರೊಬ್ಬ ವಕ್ತಾರರು. "ನಾವು ತಯಾರಾಗುವ ಮಟ್ಟದಲ್ಲಿದ್ದೇವೆ." ಮುಂದಿನ ಹೆಜ್ಜೆಯೆಂದರೆ ಒಂದು ವಿತ್ತಕೂಟವನ್ನು ಸೇರಿಸುವುದು, ಈ ಕ್ರಮವು "ಮುಂಬರುವ ತಿಂಗಳುಗಳಲ್ಲಿ" ಆಗುವ ನಿರೀಕ್ಷೆಯಿದೆ" ಎಂದರು ಆ ವಕ್ತಾರರು. ಸ್ಖ್ಲೆಜೆಲ್ ನ ವಕ್ತಾರರು ಈ ಯೋಜನೆಯ ವೆಚ್ಚವು 10 ಬಿಲಿಯನ್ ನಿಂದ 12 ಬಿಲಿಯನ್ ನಷ್ಟು ಆಗಬಹುದೆಂದು ಹೇಳಿದರು. ಟ್ರ್ಯಾನ್ಸ್ ರಾಪಿಡ್ ಎಂಬ ಅತಿ-ವೇಗದ ರೈಲನ್ನು ವೃದ್ಧಿಗೊಳಿಸಿದ ಸೀಮನ್ಸ್ ಮತ್ತು ಥೈಸೆನ್ ಕ್ರಪ್ ಇಬ್ಬರೂ ಈ ಪ್ರಸ್ತಾಪದ ವಿಷಯವೇ ತಮಗೆ ತಿಳಿದಿಲ್ಲವೆಂದರು. ಸ್ಖ್ಲೆಜೆಲ್ ನ ವಕ್ತಾರರು ಸೀಮನ್ಸ್ ಮತ್ತು ಥೈಸೆನ್ ಕ್ರಪ್ ಸಧ್ಯದಲ್ಲಿ ಆ ಸಂಘದಲ್ಲಿ "ಭಾಗಿಗಳಾಗಿಲ್ಲ" ಎಂದರು.
ಜಪಾನ್‌
ಟೋಕ್ಯೋ — ನಗೋಯಾ — ಒಸಾಕಾ ಚುವೋ ಶಿಂಕಾನ್ಸೆನ್ ಬುಲೆಟ್ ಟ್ರೈನ್ ವ್ಯನಸ್ಥೆಯ ಯೋಜನೆಯು ದೇಶಾದ್ಯಂತ ಶಿಂಕಾನ್ಸೆನ್ ನಿರ್ಮಾಣ ಕಾಯಿದೆಯನ್ವಯ ತೀರ್ಮಾನಿಸಲಾಯಿತು. ಈ ಲೀನಿಯರ್ ಚುವೋ ಶಿಂಕಾನ್ಸೆನ್ ಯೋಜನೆಯು ಸೂಪರ್ಕಂಡಕ್ಟಿವ್ ಆಯಸ್ಕಾಂತದಿಂದ ತೇಲುವಿಕೆಗೊಳಪಟ್ಟ ರೈಲುಗಳನ್ನು ಬಳಸಿ ಈ ಯೋಜನೆಯನ್ನು ಸಾಕಾರಗೊಳಿಸುವ ಗುರಿಯನ್ನು ಹೊಂದಿದ್ದು, ಈ ಮಾರ್ಗವು ಟೋಕ್ಯೋವನ್ನು ಐಚಿಯ ರಾಜಧಾನಿಯಾದ ನಗೋಯಾದ ಮಾರ್ಗವಾಗಿ ಒಸಾಕಾಗೆ ಸಂಪರ್ಕಗೊಳಿಸಲಿದ್ದು, ಈ ದೂರವನ್ನು ಗಂಟೆಗೆ 500 ಕಿಲೋಮೀಟರ್ ವೇಗದಲ್ಲಿ ಕ್ರಮಿಸಿ ಒಂದು ಗಂಟೆಯಲ್ಲಿ ತಲುಪುತ್ತದೆ. ಏಪ್ರಿಲ್ 2007ರಲ್ಲಿ, JR ಸೆಂಟ್ರಲ್ ನ ಅಧ್ಯಕ್ಷರಾದ ಮಾಸಾಯೂಕೀ ಮಾತ್ಸುಮೋಟೋ JR ಸೆಂಟ್ರಲ್ 2025ರ ವೇಳೆಗೆ ಟೋಕ್ಯೋ ಮತ್ತು ನಗೋಯಾಗಳ ನಡುವೆ ವಾಣಿಜ್ಯಪರ ಮ್ಯಾಗ್ಲೆವ್ ವ್ಯವಸ್ಥೆಯನ್ನು ಆರಂಭಿಸುವ ಗುರಿ ಹೊಂದಿದೆ ಎಂದು ಹೇಳಿದರು.
ವೆನಿಜುವೆಲಾ
ಕಾರಾಕಾಸ್ – ಲಾ ಗ್ವೈರಾ : (TELMAGV) ಎಂಬ ಮ್ಯಾಗ್ಲೆವ್ ರೈಲೊಂದನ್ನು ರಾಜಧಾನಿಯಾದ ಕಾರಾಕಾಸ್ ಅನ್ನು ಪ್ರಮುಖ ಬಂದರು ಪಟ್ಟಣವಾದ ಲಾ ಗ್ವೈರಾ ಮತ್ತು ಸೈಮನ್ ಬೊಲಿವಾರ್ ಅಂತರರಾಷ್ಟ್ರೀಯ ವಿಮಾನನಿಲ್ದಾಣಗಳಿಗೆ ಸಂಪರ್ಕ ಒದಗಿಸುವ ಸಲುವಾಗಿ ಹೊಂದಲು ಪ್ರಸ್ತಾಪಿಸಲಾಗಿದೆ. ಮಾರ್ಗದ ರೂಪರೇಷೆಗಳ ಖಚಿತತೆಯು ನಿರ್ಧರಿತವಾಗದ್ದರಿಂದ ಯಾವುದೇ ಹಣವನ್ನು ಇದಕ್ಕೆ ಮಂಜೂರುಮಾಡಿಲ್ಲ; ಈ ಕ್ರಮಣವು ಆರರಿಂದ ಒಂಬತ್ತು ಕಿಲೋಮೀಟರ್ ಗಳು ಎಂದು ಸೂಚಿಸಲಾಗಿತ್ತು. ಈ ಪ್ರಸ್ತಾಪವು, ಮೊದಲಿಗೆ ಒಂದು ಪೂರ್ಣ-ಪ್ರಮಾಣದ ಒಂದು ಕಿಲೋಮೀಟರ್ ಉದ್ದದ ಪರೀಕ್ಷಾ ಹಳಿಗಳ ಮಾದರಿಯನ್ನು ನಿರ್ಮಿಸಬೇಕೆಂಬುದನ್ನು ಕಲ್ಪಿಸಿದೆ.
ಮ್ಯಾಗ್ಲೆವ್ ವಿಧಾನವನ್ನು ಪ್ರಸ್ತಾಪಿಸುವಾಗ, ಯಾಂತ್ರಿಕ ಎಂಜಿನ್ ಗಳಿಗೆ ಹೋಲಿಸಿದಾಗ ಅದರ ದೀರ್ಘಕಾಲಿಕತೆ, ಹೆಚ್ಚುವರಿ ಕಾರ್ಯಕ್ಷಮತೆಗಳನ್ನು ಪ್ರಮುಖ ಅಂಶಗಳಾಗಿ ಬಿಂಬಿಸಲಾಯಿತು; ಚಾಲ್ತಿಯಲ್ಲಿರುವ ರೈಲುಗಳಿಗೆ ಹೋಲಿಸಿದಾಗ ಹೆಚ್ಚಿನ ಸೌಕರ್ಯಗಳು, ಭದ್ರತೆ, ಆರ್ಥಿಕ ಮತ್ತು ಪರಿಸರ ಪ್ರಭಾವಗಳ ಬಗ್ಗೆಯೂ ಗಮನ ಹರಿಸಲಾಯಿತು.
ಚೀನಾ
ಶಾಂಘಾಯ್ – ಹಾಂಗ್ ಝೌ : ಚೀನಾ ಈಗ ಇರುವಂತಹ ಶಾಂಘಾಯ್ ಮ್ಯಾಗ್ಲೆವ್ ರೈಲುಅನ್ನು ವಿಸ್ತರಿಸಲು ಯೋಚಿಸಿದ್ದು, ಮೊದಲಿಗೆ 35 ಕಿಲೋಮೀಟರ್ ಗಳ ದೂರದ ಶಾಂಘಾಯ್ ಹಾಂಗ್ ಕ್ವಿಯಾವೋ ಮತ್ತು ನಂತರ 200 ಕಿಲೋಮೀಟರ್ ಗಳ ದೂರದ ಹಾಂಗ್ ಝೌ ನಗರಕ್ಕೆ ವಿಸ್ತರಿಸಲು ಹವಣಿಸಿತು (ಶಾಂಘಾಯ್-ಹಾಂಗ್ ಝೌ ಮ್ಯಾಗ್ಲೆವ್ ರೈಲು). ನಿರ್ಮಿತವಾದರೆ ಇದು ವಾಣಿಜ್ಯ ಪರ ಸೇವೆಗೈವ ಮೊಟ್ಟಮೊದಲ ಅಂತರ-ನಗರ ಮ್ಯಾಗ್ಲೆವ್ ರೈಲು ಆಗುತ್ತದೆ.
ಈ ಯೋಜನೆಯು ವಿವಾದಾಸ್ಪದವಾಗಿದ್ದು ಹಲವಾರು ಬಾರಿ ವಿಳಂಬಿತವಾಗಿದೆ. ಮೇ 2007ರಲ್ಲಿ ಮ್ಯಾಗ್ಲೆವ್ ವ್ಯವಸ್ಥೆಯಲ್ಲಿ ರೇಡಿಯೇಷನ್ ಸಂಭವಿಸುವುದರ ಬಗ್ಗೆ ಚಿಂತಿತರಾದ ಅಧಿಕಾರಿಗಳು ಈ ಯೋಜನೆಯನ್ನು ರದ್ದುಗೊಳಿಸಿದರು. 2008ರ ಜನವರಿ ಮತ್ತು ಫೆಬ್ರವರಿಯಲ್ಲಿ ತಮ್ಮ ಮನೆಗೆ ಬಹಳ ಸಮೀಪದಲ್ಲಿ ರೈಲುಮಾರ್ಗವನ್ನು ನಿರ್ಮಿಸುವುದನ್ನು ವಿರೋಧಿಸಿ ಹಲವಾರು ಶಾಂಘಾಯ್ ನ ಕೆಳಪಟ್ಟಣದ ನಿವಾಸಿಗಳು ವಿರೋಧ ವ್ಯಕ್ತಪಡಿಸಿದರು; ಪ್ರಬಲವಾದ ಆಯಸ್ಕಾಂತ ಪರಿಧಿಗಳಿಗೆ ಒಡ್ಡಿಕೊಳ್ಳುವುದರಿಂದ ಸಂಭವಿಸುವ ಖಾಯಿಲೆಗಳು, ಸದ್ದು, ಮಾಲಿನ್ಯ ಹಾಗೂ ಹಳಿಗಳ ಸಮೀಪದ ಆಸ್ತಿಗಳ ಅಪಮೌಲ್ಯಗೊಳ್ಳುವಿಕೆಗಳು ಅವರ ವಿರೋಧಕ್ಕೆ ಕಾರಣಗಳಾಗಿದ್ದವು. 2008ರ ಆಗಸ್ಟ್ 18ರಂದು ಈ ಮಾರ್ಗವನ್ನು ನಿರ್ಮಿಸಲು ಕಡೆಯ ಒಪ್ಪಿಗೆಯು ದೊರೆಯಿತು. ಮೊದಲಿಗೆ ಎಕ್ಸ್ ಪೋ 2010ರ ಹೊತ್ತಿಗೆ ಸಂಪೂರ್ಣಗೊಳ್ಳಬೇಕಿದ್ದ ಈ ಯೋಜನೆಯು, ಈಗ 2010ರಲ್ಲಿ ಪ್ರಾರಂಭವಾಗಿ 2014ರ ವೇಳೆಗೆ ಸಂಪೂರ್ಣಗೊಳ್ಳುವ ಆಶಯವಿದೆ. ಶಾಂಘಾಯ್ ನಗರ ಸರ್ಕಾರವು ಹಲವಾರು ವಿಧಿಗಳನ್ನು ಆಲೋಚಿಸಿತು; ಎಲೆಕ್ಟ್ರೋಮ್ಯಾಗ್ನೆಟಿಕ್ ಮಾಲಿನ್ಯದ ಬಗ್ಗೆ ಸಾರ್ವಜನಿಕರ ಭಯವನ್ನು ತೊಡೆಯಲು ಭೂಗತ ಮಾರ್ಗವನ್ನು ನಿರ್ಮಿಸುವುದೂ ಅವುಗಳಲ್ಲಿ ಒಂದಾಗಿತ್ತು. ಇದೇ ವರದಿಯು ನ್ಯಾಷನಲ್ ಡೆವಲಪ್ಮೆಂಟ್ ಮತ್ತು ರಿಫರ್ಮ್ ಕಮಿಷನ್ ನಿಂದ ಅಂತಿಮ ತೀರ್ಮಾನವು ಕೈಗೊಳ್ಳಲಾಗಬೇಕು ಎಂದೂ ಸಾರುತ್ತದೆ.
ನಗರದಲ್ಲಿ ಬಳಸತಕ್ಕ ತಗ್ಗಿದ-ವೇಗದ ಮ್ಯಾಗ್ಲೆವ್ ರೈಲುಗಳನ್ನು ತಯಾರಿಸುವ ಒಂದು ಕಾರ್ಖಾನೆಯನ್ನು ನಾನ್ಹುಯಿಯಲ್ಲಿ ನಿರ್ಮಿಸಲು ಚೀನಾ ಯೋಚಿಸಿದೆ.
ಭಾರತ
ಮುಂಬಯಿ – ದೆಹಲಿ : ಒಂದು ಅಮೆರಿಕದ ಕಂಪನಿಯು ಮ್ಯಾಗ್ಲೆವ್ ಮಾರ್ಗದ ಯೋಜನೆಯೊಂದನ್ನು ಭಾರತದ ರೈಲ್ವೇ ಸಚಿವರಾದ ಲಲ್ಲೂ ಪ್ರಸಾದ್ ಯಾದವ್ ರಿಗೆ ಮಂಡಿಸಿತ್ತು. ಇದು ಒಪ್ಪಿಗೆಯಾದಲ್ಲಿ, ಈ ಮಾರ್ಗವು ಮುಂಬಯಿ ಮತ್ತು ದೆಹಲಿ ನಗರಗಳನ್ನು ಸಂಪರ್ಕಿಸುವ ಮಾರ್ಗವಾಗುತ್ತದೆ; ಈ ಮಾರ್ಗವು ಯಶಸ್ವಿಯಾದಲ್ಲಿ ಭಾರತ ಸರ್ಕಾರವು ಇತರ ನಗರಗಳ ನಡುವೆ ಹಾಗೂ ಮುಂಬಯಿ ಸೆಂಟರ್ ಮತ್ತು ಛತ್ರಪತಿ ಶಿವಾಜಿ ಅಂತರರಾಷ್ಟ್ರೀಯ ವಿಮಾನನಿಲ್ದಾಣದ ನಡುವೆ ಈ ವಿಧದ ಮಾರ್ಗಗಳನ್ನು ನಿರ್ಮಿಸುವುದು ಎಂದು ಪ್ರಧಾನಿ ಮನಮೋಹನಸಿಂಘ್ ಹೇಳಿದರು.
ಮಹಾರಾಷ್ಟ್ರ ರಾಜ್ಯವೂ ಸಹ ಮುಂಬಯಿ(ಭಾರತದ ವಾಣಿಜ್ಯ ರಾಜಧಾನಿ ಹಾಗೂ ಈ ರಾಜ್ಯಸರ್ಕಾರದ ರಾಜಧಾನಿ) ಮತ್ತು ನಾಗಪುರ(ರಾಜ್ಯದ ಎರಡನೆಯ ರಾಜಧಾನಿ)ದ ನಡುವಿನ ಸುಮಾರು ಒಂದು ಸಾವಿರ ಕಿಲೋಮೀಟರ್ ಗಳ ದೂರಕ್ರಮಣಕ್ಕೆ ಮ್ಯಾಗ್ಲೆವ್ ರೈಲನ್ನು ಬಳಸುವುದರ ಸಾಧಕ-ಬಾಧಕಗಳ ಅಧ್ಯಯನವನ್ನು ಅಂಗೀಕರಿಸಿದೆ. ಅದು ಮಂಬೈ ಮತ್ತು ಪುಣೆಯ ಅಭಿವೃದ್ಧಿಗೊಂಡ ಪ್ರದೇಶಗಳನ್ನು ಅಭಿವೃದ್ಧಿಗೊಳ್ಳದ ಪ್ರದೇಶಗಳ ಮೂಲಕ, ಅಹ್ಮದ್ ನಗರ್, ಬೀಡ್, ಲಾತೂರ್, ನಾಂಡೆಡ್ ಮತ್ತು ಯವಾಟ್ಮಲ್ ಗಳನ್ನು ಹಾದು ನಾಗಪುರಕ್ಕೆ ಸಂಪರ್ಕಗೊಳಿಸುವ ಯೋಜನೆ ಹೊಂದಿದೆ.
ಯುನೈಟೆಡ್‌ ಸ್ಟೇಟ್ಸ್‌
ಯೂನಿಯನ್ ಪೆಸಿಫಿಕ್ ಸರಕು ಸಾಗಾಣಿಕೆ : ಅಮೆರಿಕದ ರೈಲುಮಾರ್ಗದ ಕಾರ್ಯನಿರ್ವಾಹಕರಾದ ಯೂನಿಯನ್ ಪೆಸಿಫಿಕ್ ರಿಂದ 4.9 ಮೈಲಿಗಳ (8 ಕಿ.ಮೀ) ಪಾತ್ರ ಷಟಲ್ ಅನ್ನು ಲಾಸ್ ಏಂಜಲೀಸ್ ಮತ್ತು ಲಾಂಗ್ ಬೀಚ್ ಗಳ ನಡುವೆ, UPಯ ಇಂಟರ್ಮೋಡಲ್ ಪಾತ್ರ ವರ್ಗಾಯಿಸುವ ಸೌಲಭ್ಯದ ಸಮೇತ ನಿರ್ಮಿಸುವ ಯೋಚನೆಗಳಿವೆ. ಈ ವಿಧಾನವು "ತಟಸ್ಥ" ತಂತ್ರಜ್ಞಾನದ ಮೇಲೆ ಅವಲಂಬಿತವಾಗಿದ್ದು, ಸರಕು ವರ್ಗಾವಣೆಗೇ ಹೆಚ್ಚು ಸೂಕ್ತವಾಗಿದೆ; ಏಕೆಂದರೆ ರೈಲಿನಲ್ಲಿ ಬೇರಾವುದೇ ಶಕ್ತಿಯ ಅಗತ್ಯವಿಲ್ಲ, ತನ್ನ ತಾಣಕ್ಕೆ ತೇಲಿ ಸಾಗುವಂತಹ ಒಂದು ಚಾಸೀಸ್ ಇದ್ದರೆ ಸಾಕು. ಈ ವ್ಯವಸ್ಥೆಯನ್ನು ಜನರಲ್ ಅಟಾಮಿಕ್ ನವರು ರೂಪಗೊಳಿಸುತ್ತಿದ್ದಾರೆ.
ಸಿಯಾಟ್ಟೆಲ್-ವ್ಯಾಂಕೋವರ್ ಅಂತರರಾಷ್ಟ್ರೀಯ ಮ್ಯಾಗ್ಲೆವ್ : ಸಿಯಾಟ್ಟೆಲ್-ವ್ಯಾಂಕೋವರ್ ಅಂತರರಾಷ್ಟ್ರೀಯ ಮ್ಯಾಗ್ಲೆವ್ corridor ಅನ್ನು I-5 ವಿಸ್ತರಣಾ ಯೋಜನೆಯ ಒಂದು ಭಾಗವನ್ನು ವಿಸ್ತರಿಸಲು ಯೋಜಿಸಲಾಗಿದೆ, ಆದರೆ ಯು.ಎಸ್.ಸರ್ಕಾರವು ಅದು ಲೋಕೋಪಯೋಗಿ ಯೋಜನೆಗಳಿಂದ ಪ್ರತ್ಯೇಕವಾಗಿರಬೇಕು ಎಂಬ ಆದೇಶ ನೀಡಿದೆ ಹಾಗೂ ಕೆನಡಾ ಒಕ್ಕೂಟದ ಮತ್ತು ಪ್ರಾದೇಶಿಕ ರಾಜಕಾರಣಿಗಳು ಸಹ ಈ ಪ್ರಸ್ತಾಪಗಳನ್ನು ಅನುಮೋದಿಸಿಲ್ಲ. ಹೆಚ್ಚಿನ ಅಧ್ಯಯನಗಳನ್ನು ಕೋರಲಾಗಿದೆಯಾದರೂ ಯಾವುದೇ ಹಣಹೂಡಿಕೆಯ ಒಪ್ಪಂದಗಳು ಇನ್ನೂ ನಿರ್ಧರಿತವಾಗಿಲ್ಲ. ಪ್ರಸ್ತುತವಾಗಿ ಅಲ್ಲಿ ವಾಹನದಟ್ಟಣೆ ಹೆಚ್ಚಿರುವುದರಿಂದ ಈ ಯೋಜನೆಗೆ ಬೇಡಿಕೆಯಿದೆ.
ಕ್ಯಾಲಿಫೋರ್ನಿಯಾ-ನೆವಾಡಾ ಅಂತರರಾಜ್ಯ ಮ್ಯಾಗ್ಲೆವ್ : ಕ್ಯಾಲಿಫೋರ್ನಿಯಾ-ನೆವಾಡಾ ಅಂತರರಾಜ್ಯ ಮ್ಯಾಗ್ಲೆವ್ ಯೋಜನೆಯ ಮೂಲಕ ದಕ್ಷಿಣ ಕ್ಯಾಲಿಫೋರ್ನಿಯಾದ ನಗರಗಳು ಹಾಗೂ ಲಾಸ್ ಏಂಜಲೀಸ್ ನಡುವೆ ತೀವ್ರ-ವೇಗದ ಮ್ಯಾಗ್ಲೆವ್ ರೈಲು ಮಾರ್ಗವನ್ನು ರೂಪಿಸಲು ಅಧ್ಯಯನಗಳು ನಡೆಯುತ್ತಿವೆ. ಈ ಯೋಜನೆಯು ಮೊದಲಿಗೆ I-5 or I-15 ವಿಸ್ತರಣಾ ಯೋಜನೆಯ ಅಂಗವಾಗಬೇಕಿತ್ತು, ಆದರೆ ಸಂಯುಕ್ತ ರಾಜ್ಯ ಸರ್ಕಾರವು ಅದು ಅಂತರರಾಜ್ಯ ಲೋಕೋಪಯೋಗಿ ಯೋಜನೆಗಳಿಂದ ಪ್ರತ್ಯೇಕವಾಗಿರಬೇಕೆಂದು ಆದೇಶ ನೀಡಿತು.
ಪೆನ್ಸಿಲ್ವೇನಿಯಾ ಯೋಜನೆ : ಪೆನ್ಸಿಲ್ವೇನಿಯಾ ತೀವ್ರ-ವೇಗದ ಮ್ಯಾಗ್ಲೆವ್ ಯೋಜನಾ ಓಣಿ ಪಿಟ್ಸ್ ಬರ್ಗ್ ಅಂತರರಾಷ್ಟ್ರೀಯ ವಿಮಾನನಿಲ್ದಾಣದಿಂದ ಗ್ರೀನ್ಸ್ ಬರ್ಗ್ ವರೆಗೂ ವಿಸ್ತರಿತವಾಗಿದ್ದು, ಡೌನ್ ಟೌನ್ ಪಿಟ್ಸ್ ಬರ್ಗ್ ಮತ್ತು ಮನ್ರೋವಿಲ್ಲೆಗಳಲ್ಲಿ ಮಧ್ಯಂತರ ನಿಲುಗಡೆಗಳನ್ನು ಹೊಂದಿದೆ. ಈ ಪ್ರಾಥಮಿಕ ಯೋಜನೆಯು ಪಿಟ್ಸ್ ಬರ್ಗ್ ಮೆಟ್ರೋಪಾಲಿಟನ್ ಪ್ರದೇಶದ ಸುಮಾರು 2.4 ಮಿಲಿಯನ್ ಜಮಸಂಖ್ಯೆಗೆ ಸೇವೆ ಒದಗಿಸುತ್ತದೆ. ಫೆಡೆರಲ್ ನೀಡುವ ಮೊತ್ತವಾದ $90 ಮಿಲಿಯನ್ ಗಾಗಿ ಬಾಲ್ಟಿಮೋರ್ ಪ್ರಸ್ತಾಪ ಮತ್ತು ಪಿಟ್ಸ್ ಬರ್ಗ್ ಪ್ರಸ್ತಾಪಗಳು ಪರಸ್ಪರ ಸೆಣಸುತ್ತಿವೆ. ಈ ಯೋಜನೆಯ ಉದ್ದೇಶವು ಮ್ಯಾಗ್ಲೆವ್ ವ್ಯವಸ್ಥೆಯು ಯು,ಎಸ್. ನಗರಗಳ ಪರಿಸರಕ್ಕೆ ಹೊಂದುವುದೋ, ಇಲ್ಲವೋ ಎಂಬುದನ್ನು ಅರಿಯುವುದಾಗಿದೆ.
ಸ್ಯಾನ್ ಡಿಯಾಗೋ-ಇಂಪೀರಿಯಲ್ ಕೌಂಟಿ ವಿಮಾನನಿಲ್ದಾಣ : 2006ರಲ್ಲಿ ಇಂಪೀರಿಯಲ್ ಕೌಂಟಿಯಲ್ಲಿನ ನಿಯೋಜಿತ ವಿಮಾನನಿಲ್ದಾಣದವರೆಗೆ ಮ್ಯಾಗ್ಲೆವ್ ಮಾರ್ಗವನ್ನು ಹೊಂದುವ ಸಲುವಾಗಿ ಸ್ಯಾನ್ ಡಿಯಾಗೋ ಒಂದು ಅಧ್ಯಯನವನ್ನು ಹಮ್ಮಿಕೊಂಡಿತು. ಇದು ಒಂದು "ಕಡೆಯ ನಿಲುಗಡೆಯ ತಾಣಗಳಿಲ್ಲದ ವಿಮಾನನಿಲ್ದಾಣಗಳು" ಚಿಂತನೆಯ ರೀತಿಯದಾಗಿದ್ದು, ಪ್ರಯಾಣಿಕರು ಸ್ಯಾನ್ ಡಿಯಾಗೋದ ಒಂದು ನಿಲ್ದಾಣದಲ್ಲಿ ಚೆಕ್-ಇನ್ ಮಾಡಿಕೊಂಡು ("ಉಪ ನಿಲ್ದಾಣಗಳು"), ಮ್ಯಾಗ್ಲೆವ್ ಏರಿ ಇಂಪೀರಿಯಲ್ ವಿಾನನಿಲ್ದಾಣಕ್ಕೆ ತೆರಳಿ, ಇಂಪೀರಿಯಲ್ ನಿಲ್ದಾಣದಲ್ಲಿ ನೇರವಾಗಿ ವಿಮಾನ ಏರುತ್ತಿದ್ದಂತೆಯೇ ಏರುವಂತಹ ವ್ಯವಸ್ಥೆಯನ್ನು ರೂಪಿಸುವ ಕಲ್ಪನೆಯಿದು ಎಂದುSANDAG ಹೇಳುತ್ತದೆ. ಅಲ್ಲದೆ, ಮ್ಯಾಗ್ಲೆವ್ ಗೆ ಹೆಚ್ಚಿನ ಆದ್ಯತೆಯ ಸರಕುಗಳನ್ನು ಒಯ್ಯುವ ಸಾಮರ್ಥ್ಯವೂ ಇರುತ್ತದೆ. ಇದರ ಬಗ್ಗೆ ಮತ್ತಷ್ಟು ಅಧ್ಯಯನಗಳನ್ನು ಕೋರಲಾಗಿದೆ, ಆದರೆ ಯಾವುದೇ ಹಣಕಾಸಿನ ಹೂಡಿಕೆಯ ಬಗ್ಗೆ ಒಪ್ಪಂದಗಳಾಗಿಲ್ಲ.
ಅಟ್ಲಾಂಟಾ – ಚಟ್ಟನೂಗ : ಪ್ರಸ್ತಾಪಿತ ಮ್ಯಾಗ್ಲೆವ್ ಮಾರ್ಗವು ಹಾರ್ಟ್ಸ್ ಫೀಲ್ಡ್-ಜ್ಯಾಕ್ಸನ್ ಅಟ್ಲಾಂಟಾ ವಿಮಾನನಿಲ್ದಾಣದಿಂದ ಆರಂಭಗೊಂಡು, ಅಟ್ಲಾಂಟಾದ ಮೂಲಕ ಹಾಯ್ದು, ಅಟ್ಲಾಂಟಾದ ಉತ್ತರದ ಹೊರವಲಯಗಳ ಮೂಲಕ ಮುಂದುವರಿದು, ಸಾಧ್ಯವಾದರೆಚಟ್ಟನೂಗ, ಟೆನೆಸ್ಸಿಯನ್ನು ತಲುಪಲು ಉದ್ದೇಶಿತವಾಗಿದೆ. ನಿರ್ಮಾಣಗೊಂಡಲ್ಲಿ, ಈ ಮ್ಯಾಗ್ಲೆವ್ ರೈಲು ಅಟ್ಲಾಂಟಾದ ಈಗಿನ ಸುರಂಗ ರೈಲುಮಾರ್ಗವಾದ ದ ಮೆಟ್ರೋಪಾಲಿಟನ್ ಅಟ್ಲಾಂಟಾ ರಾಪಿಡ್ ಟ್ರ್ಯಾನ್ಸಿಟ್ ಅಥಾರಿಟಿ (MARTA)ಗೆ ಪ್ರತಿಸ್ಪರ್ಧಿಯಾಗುತ್ತದೆ; ಈಗಿನ ರೈಲು ವ್ಯವಸ್ಥೆಯು ಅಟ್ಲಾಂಟಾದ ಕೆಳಪಟ್ಟಣದಿಂದ ಹಾರ್ಟ್ಸ್ ಫೀಲ್ಡ್-ಜ್ಯಾಕ್ಸನ್ ವಿಮಾನನಿಲ್ದಾಣದವರೆಗೊನ ಒಂದು ಪ್ರಮುಖ ವಿಭಾಗವನ್ನು ಹೊಂದಿದೆ.
ಜರ್ಮನಿ
2007ರ ಸೆಪ್ಟೆಂಬರ್ 25ರಂದು ಬವರಿಯಾವು ತಾನು ಮ್ಯುನಿಚ್ ನಗರದಿಂದ ಅದರ ವಿಮಾನನಿಲ್ದಾಣದವರೆಗೆ ಒಂದು ಹೆಚ್ಚಿನ ವೇಗದ ಮ್ಯಾಗ್ಲೆವ್-ರೈಲು ಸೇವೆಯನ್ನು ನಿರ್ಮಿಸುವುದಾಗಿ ಘೋಷಿಸಿತು. ಬವರಿಯದ ಸರ್ಕಾರವು ಡ್ಯೂಟ್ಷೆ ಬಾನ್ ಮತ್ತು ಸೀಮನ್ಸ್ ಒಡಗೂಡಿದ ಟ್ರ್ಯಾನ್ಸ್ ರಾಪಿಡ್ ನೊಂದಿಗೆ ಹಾಗೂ ಥಿಸ್ಸೆನ್ ಕ್ರಪ್ ನೊಂದಿಗೆ 1.85 ಬಿಲಿಯನ್ ಯೂರೋಗಳ ಯೋಜನೆಗೆ ಸಹಿ ಹಾಕಿತು.
2008ರ ಮಾರ್ಚ್ 27ರಂದು ಜರ್ಮನಿಯ ಸಾರಿಗೆ ಮಂತ್ರಿಯು ಈ ಯೋಜನೆಯು ಹಳಿಗಳನ್ನು ನಿರ್ಮಾಣ ಮಾಡುವ ವೆಚ್ಚವು ಬಹಳ ಏರುತ್ತಿರುವ ಕಾರಣ ಯೋಜನೆಯು ರದ್ದಾಗಿದೆ ಎಂದು ಹೇಳಿದರು. ಒಂದು ನೂತನ ಅಂದಾಜುಲೆಕ್ಕದ ಪ್ರಕಾರ ಈ ಹೋಜನೆಗೆ ತಗಲುವ ವೆಚ್ಚವು 3.2ರಿಂದ 3.4 ಬಿಲಿಯನ್ ಯೂರೋಗಳಾಗಿತ್ತು.
ಇಂಡೋನೇಷಿಯಾ
ಜಕಾರ್ತಾ ಮತ್ತು ಸುರಾಬಾಯಾಗಳ ನಡುವೆ 683 ಕಿಲೋಮೀಟರ್ ಉದ್ದದ ಮ್ಯಾಗ್ಲೆವ್ ರೈಲು ಸೇವೆಯನ್ನು ಹಮ್ಮಿಕೊಳ್ಳುವ ಆಲೋಚನೆಗಳಿವೆ. ಈ ಮ್ಯಾಗ್ಲೆವ್ ಸೆಮರಂಗ್ ಅನ್ನು ಒಳಗೊಂಡಂತೆ ಏಳು ನಿಲ್ದಾಣಗಳನ್ನು ಹೊಂದಿರುತ್ತದೆ. PT ಮ್ಯಾಗ್ಲೆವ್ ಇಂಡೋನೇಷಿಯಾವು SNCFನೊಡನೆ ಸೇರಿ, ಟ್ರ್ಯಾನ್ಸ್ ರಾಪಿಡ್ ಡ್ಯೂಟ್ ಸ್ಕ್ಲ್ಯಾಂಡ್, ಮತ್ತು ಇತರ ನಿಗಮಗಳು ಈ ನಿರ್ಮಾಣ ಕಾರ್ಯವನ್ನು 2010ರ ಹೊತ್ತಿಗೆ ಆರಂಭಿಸುತ್ತವೆ.
ಗಮನಾರ್ಹ ಪ್ರಸಂಗಗಳು
ಬೆಂಕಿ ಸಂಬಂಧಿತವಾಗಿ ಎರಡು ಘಟನೆಗಳು ನಡೆದಿವೆ. ಮಿಯಾಝಾಕಿಯಲ್ಲಿನ ಜಪಾನಿನ ಪರೀಕ್ಷಾ ರೈಲು, MLU002, 1991ರಲ್ಲಿ ಸಂಪೂರ್ಣವಾಗಿ ಅಗ್ನಿಗೆ ಆಹುತಿಯಾಯಿತು. ಬೆಂಕಿಯ ಅನಾಹುತದ ಕಾರಣ, ಮ್ಯಾಗ್ಲೆವ್ ಸಾರ್ವಜನಿಕ ಹಣದ ವೃಥಾ ವೆಚ್ಚವೆಂದು ಜಪಾನ್ ನ ರಾಜಕೀಯ ವಿರೋಧ ಪಕ್ಷದವರು ಸಾರಿದರು. ಆಗಸ್ಟ್ 11, 2006ರಂದು ಲಾಂಗಿಯಾಂಗ್ ನಿಲ್ದಾಣವನ್ನು ಬಿಟ್ಟ ಸ್ವಲ್ಪ ಹೊತ್ತಿನಲ್ಲೇ ಶಾಂಘಾಯ್ ವಾಣಿಜ್ಯಪರ ಟ್ರ್ಯಾನ್ಸ್ ರಾಪಿಡ್ ನಲ್ಲಿ ಬೆಂಕಿ ಕಾಣಿಸಿಕೊಂಡಿತು; ಯಾವುದೇ ಸಾವುನೋವುಗಳು ಸಂಭವಿಸಲಿಲ್ಲ. ಮ್ಯಾಗ್ಲೆವ್ ನ ವಿದ್ಯುಚ್ಛಕ್ತಿ ವ್ಯವಸ್ಥೆಯಲ್ಲಿನ ದೋಷದಿಂದಲೇ ಇದು ಸಂಭವಿಸಿತೆಂದು ನಂಬಲಾಗಿದೆ, ರೈಲಿನಲ್ಲಿ ಇರಿಸಲಾಗಿದ್ದ ಬ್ಯಾಟರಿ ಘಟಕದಿಂದ ಇದು ಸಂಭವಿಸಿತೆಂದು ಸೂಚಿಸಲಾಗಿದೆ.
ಸೆಪ್ಟೆಂಬರ್ 22, 2006ರಂದು ಲಾಥೆನ್ ನಲ್ಲಿ ಪರೀಕ್ಷಾ/ಪ್ರದರ್ಶನ ಓಟದಲ್ಲಿ(ಲೋಯರ್ ಸ್ಯಾಕ್ಸೋನಿ/ವಾಯುವ್ಯ ಜರ್ಮನಿ) ಟ್ರ್ಯಾನ್ಸ್ ರಾಪಿಡ್ ರೈಲೊಂದು ಸಂರಕ್ಷಕ ವಾಹನವೊಂದಕ್ಕೆ ಢಿಕ್ಕಿ ಹೊಡೆಯಿತು. 23 ಜನರು ಮರಣ ಹೊಂದಿದರು ಮತ್ತು 10 ಜನರಿಗೆ ಗಾಯಗಳಾದವು; ಮ್ಯಾಗ್ಲೆವ್ ವ್ಯವಸ್ಥೆಯಲ್ಲಿ ಉಂಟಾದ ಅಪಘಾತದಿಂದ ಸಂಭವಿಸಿದ ಮೊದಲ ಸಾವುನೋವುಗಳಿವು. ಮಾನವ ದೋಷದಿಂದ ಈ ಅಪಘಾತವು ಸಂಭವಿಸಿತು, ಒಂದು ವರ್ಷಕಾಲ ತನಿಖೆ ಮಾಡಿದ ನಂತರ ಟ್ರ್ಯಾನ್ಸ್ ರಾಪಿಡ್ ನ ಮೂವರು ನೌಕರರ ಮೇಲೆ ಆರೋಪಗಳನ್ನು ಹೊರಿಸಲಾಯಿತು.
ಬಾಹ್ಯ ಕೊಂಡಿಗಳು
ವರ್ಗ:ಮ್ಯಾಗ್ಲೆವ್ ವರ್ಗ:ಮಾನೋರೈಲುಗಳು ವರ್ಗ:ಸಂಚಾರ ವ್ಯವಸ್ಥೆ
ಅಭಿನಯ
ಅಭಿನಯ ಪದವು ಈ ಕೆಳಗಿನವುಗಳನ್ನು ಸೂಚಿಸಬಹುದು:
ಸ್ಟಾರ್ ಅಲಯನ್ಸ್
ಏರ್ ಇಂಡಿಯಾ ಸೇರ್ಪಡೆ
ಪಕ್ಕದಲ್ಲಿ ಈ ಒಕ್ಕೂಟದ ಸ್ಥಾಪಕ-ಸದಸ್ಯತ್ವ ಹೊಂದಿದ ವಾಯುಯಾನ ಸಂಸ್ಥೆಗಳ ಚಿತ್ರ ನೋಡಬಹುದು.
ಆಧಾರ
ವರ್ಗ:ಜಾಗತಿಕ ಸಾರಿಗೆಸಂಪರ್ಕ
ತಾರ
ತಾರಾ(ಜನನ 4 ಮಾರ್ಚ್ 1973) ಕನ್ನಡದ ಒಬ್ಬ ಪ್ರತಿಭಾವಂತ ನಟಿ. ತಾರ ಅವರು ತಮಿಳಿನ ಇಂಗೆಯುವ್ ಒರ ಗಂಗಲ್ ಚಿತ್ರದ ಮೂಲಕ ೧೯೮೪ರಲ್ಲಿ ತನ್ನ ಸಿನಿಮಾ ಬದುಕನ್ನು ಪ್ರಾರಂಭಿಸಿದರು. ಹಲವಾರು ಚಿತ್ರಗಳಲ್ಲಿ ಪೋಷಕ ನಟಿಯಾಗಿ ಹಾಗೂ ನಾಯಕಿಯಾಗಿ ಅಭಿನಯಿಸಿದ್ದಾರೆ. ಕಾನೂರು ಹೆಗ್ಗಡತಿ, ಮುನ್ನುಡಿ, ಕಾರ್ಮುಗಿಲು, ಮುಂಜಾನೆಯ ಮಂಜು,ಕರಿಮಲೆಯ ಕಗ್ಗತ್ತಲು, ಮತದಾನ, ನಿನಗಾಗಿ, ಹಸೀನಾ. ಸೈನೈಡ್ ಚಿತ್ರಗಳು ಈಕೆಗೆ ಬಹಳ ಹೆಸರು ತಂದುಕೊಟ್ಟ ಚಿತ್ರಗಳು. ಹಸೀನಾ ಚಿತ್ರದ ಅಭಿನಯಕ್ಕಾಗಿ ಅತ್ಯುತ್ತಮ ನಟಿ ರಾಷ್ಟ್ರಪ್ರಶಸ್ತಿಯನ್ನು ಪಡೆದಿದ್ದಾರೆ. ಇವರ ಮೂಲ ಹೆಸರು ಅನುರಾಧಾ.
ರಾಜಕೀಯ ಜೀವನ
ತಾರಾ ಅನುರಾಧ ಅವರು ೨೦೦೯ರಲ್ಲಿ ಭಾರತೀಯ ಜನತಾ ಪಕ್ಷವನ್ನು ಸೇರಿದರು ಮತ್ತು ೨೦೧೨ರಿಂದ ಕರ್ನಾಟಕ ವಿಧಾನ ಪರಿಷತ್ ಸದಸ್ಯೆಯಾಗಿ ಕಾರ್ಯನಿರ್ವಹಿಸುತ್ತಿದ್ದಾರೆ.
ಉಲ್ಲೇಖಗಳು
ವರ್ಗ:ಕನ್ನಡ ಸಿನೆಮಾ ವರ್ಗ:ಕನ್ನಡ ಚಲನಚಿತ್ರ ನಟಿಯರು ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ಫೆಬ್ರುವರಿ ೧೦
ಫೆಬ್ರುವರಿ ೯ - ಫೆಬ್ರುವರಿ ತಿಂಗಳಿನ ಹತ್ತನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿ, ೪೧ನೇ ದಿನ. ಈ ದಿನದ ನಂತರ ೩೨೪ ದಿನಗಳು (ಅಧಿಕ ವರ್ಷದಲ್ಲಿ ೩೨೫ ದಿನಗಳು) ಇರುತ್ತವೆ.
ಹೊರಗಿನ ಸಂಪರ್ಕಗಳು
ವರ್ಗ:ಫೆಬ್ರುವರಿಯ ದಿನಗಳು ವರ್ಗ:ಫೆಬ್ರುವರಿ
ಕಾಂತವನ
ಭಾರತದ ಪ್ರತಿಯೊಂದು ಗ್ರಾಮಕ್ಕೂ ಒಂದು ವಿಶೇಷತೆಯಿದೆ. ಸಾಂಸ್ಕೃತಿಕ ಆಯಾಮವಿದೆ. ಇಂದು ಅದೆಲ್ಲ ಮಾಯವಾಗಿ ಒಂದೇ ರೀತಿಯ ಸಾಂಸ್ಕೃತಿಕ ವಾತಾವರಣ ಸೃಷ್ಟಿಯಾಗುತ್ತಿದೆ. ಗ್ರಾಮಗಳು ಭಾರತದ ಉಸಿರಾಗಿದೆ. ಅವುಗಳ ಉಸಿರಿನನ್ನು ತೆಗೆಯುತ್ತಿದ್ದೇವೆ. ಅವು ಜೀವ ಪಡೆಯುವಂತೆ ಮಾಡುವ ಜವಾಬ್ದಾರಿ ನಮ್ಮ ಮೇಲಿದೆ. ಅವುಗಳ ಅಂತ:ಸತ್ತ್ವವನ್ನು ಕಟ್ಟಿಕೊಳ್ಳಬೇಕಿದೆ. ನಾವು ಕಾಂತಾವರ ಗ್ರಾಮವನ್ನು ಅಧ್ಯಯನಕ್ಕೆ ಆಯ್ಕೆ ಮಾಡಿಕೊಂಡು ಅದರ ಚಾರಿತ್ರಿಕ ಸಾಂಸ್ಕೃತಿಕ ಅನನ್ಯತೆಯನ್ನು ಗುರುತಿಸುವ ಪ್ರಯತ್ನ ಮಾಡಿದ್ದೇವೆ.
ಭಾರತ ಪುಣ್ಯಭೂಮಿ, ಶ್ರೇಷ್ಥವಾದ ಸಂಸ್ಕೃತಿಗೆ ವಿಶ್ವ ವಿಖ್ಯಾತಿಯನ್ನು ಪಡೆದ ಪ್ರದೇಶ. ಈ ನೆಲದ ಸಂಸ್ಕೃತಿಗೆ ಜನ ಜೀವನದಲ್ಲಿ ಆಳವಾಗಿ ಬೇರೂರಿರುವ ದೈವಶಕ್ತಿಯೇ ಮೂಲಾಧಾರ. ಆದ್ದರಿಂದಲೇ ಈ ದೇಶದ ಉದ್ದಗಲಗಳಲ್ಲಿ ಸಂಚರಿಸಿದಾಗ ಸಾವಿರಾರು ಗುಡಿ-ಗೋಪುರಗಳು ನಮ್ಮನ್ನು ಆಕರ್ಷೀಸಿ ಆನಂದವನ್ನು ನೀಡುತ್ತವೆ. ನಮ್ಮ ಕರ್ನಾಟಕ ಭಾರತದ ಭವ್ಯ ಸಂಸ್ಕೃತಿಯನ್ನು ಸದಾ ಸಂರಕ್ಷಿಸಿ, ಪೋಷಿಸುವ ಪವಿತ್ರ ನೆಲ. ಇಂತಹ ಕನ್ನಡ ನಾಡಿನ ಕರಾವಳಿ ತೀರದಲ್ಲಿ ಭವ್ಯ ಭಾರತದ ಪುಣ್ಯ ಸಂಸ್ಕೃತಿಯನ್ನುಎತ್ತಿ ಹಿಡಿದು, ನಾಡಿನ ಆಸ್ತಿಕ ಬಂಧುಗಳನ್ನು ತನ್ನೆಡೆಗೆ ಕೈಬೀಸಿ ಕರೆಯುತ್ತಿರುವ ಪುಣ್ಯ ಕ್ಷೇತ್ರವೇ ಶ್ರೀಕ್ಷೇತ್ರ ಕಾಂತಾವರ.
ಕಾಂತಾವರ ಒಂದು ಪುಟ್ಟ ಹಳ್ಳಿ, ಆದರೆ ಭಗವಾನ್ ಶಿವ ಶ್ರೀ ಕಾಂತೇಶ್ವರನಾಗಿ ಇಲ್ಲಿ ನೆಲೆಗೊಂಡಿರುವುದರಿಂದ ಒದೊಂದು ಪ್ರಸಿದ್ಧ ಪುಣ್ಯ ಕ್ಷೇತ್ರ. ಕಾಂತಾವರವನ್ನು ಸ್ಥಳೀಯ ತುಳು ಭಾಷೆಯಲ್ಲಿ ಲಾಮತಾರ ಎಂದು ಕರೆಯುವುದು ರೂಢಿ. ಕಾಂತಾರ ಶಬ್ದಕ್ಕೆ ಸಂಸ್ಕೃತದಲ್ಲಿ ಕಾಡು, ಕಠಿಣವಾದ ದಾರಿಯಿಂದ ಕೂಡಿದ ಅಡವಿ ಸ್ಥಳ ಎಂಬ ಅರ್ಥವಿದೆ. ಈ ಅರ್ಥದ ದೃಷ್ಟಿಯಿಂದ ಕಾಂತಾವರಕ್ಕೆ ಇದು ಅನ್ವರ್ಥನಾಮ. ಕಾಂತಾರ ಎಂಬುದಕ್ಕೆ ಪಾರ್ವತಿಯ ಊರು ಎಂಬ ಒಂದು ಅರ್ಥವೂ ಇದೆ. ಕ್ರಿ.ಶ.೧೪ನೇ ಶತಮಾನದ ಬಳಿಕ ಈ ಊರಿಗೆ ಕಾಂತಾವರ ಎಂಬ ಹೆಸರು ಪ್ರಚಲಿತವಿದ್ದುದು ಶಾಸನಗಳಿಂದ ದೃಡಪಟ್ಟಿದೆ.ಪ್ರಕೃತಿದತ್ತವಾಗಿ ತನ್ನದೇ ಪ್ರತ್ಯೇಕತೆಯನ್ನು ಸಂಪಾದಿಸಿಕೊಂಡಿರುವ ಈ ಊರು ಒಂದೊಮ್ಮೆ ಆಯಕಟ್ಟಿನ ಸ್ಥಳದ ಪ್ರಮುಖ ಸಂಪರ್ಕ ಮತ್ತು ಸೈನಿಕ ಕೇಂದ್ರವಾಗಿತ್ತೆಂದು ಇತಿಹಾಸಕಾರರು ಹೇಳುತ್ತಾರೆ. ಕ್ರಿ.ಶ. ೫ನೇ ಶತಮಾನದಲ್ಲಿ ಕಾಮತಾವರ ಒಂದು ಸೈನಿಕ ನೆಲೆಯಾಗಿತ್ತಂದುತಿಳಿದುಬರುತ್ತದೆ. ಆದರೆ ಇಂದು ಈ ಕ್ಷೇತ್ರ ಶ್ರೀಕಾಂತೇಶ್ವರನ ದಿವ್ಯ ಸಾನಿಧ್ಯದಿಂದ ಪ್ರಸಿದ್ಧವಾಗಿದೆ. ೧೯೬೯ಕ್ಕೆ ಮುನ್ನ ಕಾಂತಾವರ ಒಂದು ದುರ್ಗಮ ಪ್ರದೇಶವೆನಿಸಿತ್ತು. ಆಗ ರಸ್ತೆಯೇ ಇಲ್ಲದ ಈ ಊರಿಗೆ ನಡೆದುಕೊಂಡೇ ಬರಬೇಕಿತ್ತು. ಆದ್ದರಿಂದಲೇ ಕಣ್ಣಿದ್ದವರಿಗೆ ಕಾಂತಾವರ ಎಂಬ ಮಾತೊಂದು ರೋಡಿಯಲ್ಲಿತ್ತು. ಒಂದೊಮ್ಮೆ ಕುಗ್ರಾಮದಂತಿದ್ದ ಕಾಂತಾವರವು ಈಗ ಪ್ರಗತಿಯ ಪಥದಲ್ಲಿ ಸಾಗುತ್ತಿದೆ.
ಕ್ಷೇತ್ರದ ಹಿನ್ನಲೆ
ಕಾಂತಾವರದ ಆಸುಪಾಸಿನಲ್ಲಿ ಶಿಲಾಯುಗ ಕಾಲದಲ್ಲಿ ಮಾನವರು ವಾಸ್ತವ್ಯವಿದ್ದಿರಬೇಕೆಂದು ಇತಿಹಾಸಕಾರರು ಉಲ್ಲೇಖಿಸಿದ್ದಾರೆ.ಕಾಮತಾವರದ ಹೆಬ್ಬಂಡೆಗಳು ಹಾಗು ಬೆಟ್ಟ ಗುಡ್ಡಗಳಲ್ಲಿರುವ ಕಾಡನ್ನು ನೋಡಿದಾಗ ಇದು ಹೌದು ಎನ್ನಿಸುತ್ತದೆ. ಇಲ್ಲಿ ತ್ರ್ಯಂಬಕ ಎಂಬ ಪರ್ವತವಿದೆ. ಇದನ್ನು ಈಗ ಅಂಬರೀಷ ಬೆಟ್ಟ, ಅಂಬಲಪದವು ಎಂದೆಲ್ಲಾ ಕರೆಯುತ್ತಾರೆ. ತ್ರ್ಯಂಬಕ ಎಂಬುದು ಶಿವನ ಹಲವು ಹೆಸರುಗಳಲ್ಲಿ ಒಂದು. ಈ ಬೆಟ್ಟದಲ್ಲಿ ಹಿಂದೆ ಅಂಬರೀಷನೆಂಬ ಮುನಿ ತಪಸ್ಸನ್ನಾಚರಿಸಿದ್ದರಿಂದ ಇದಕ್ಕೆ ಅಂಬರೀಷ ಬೆಟ್ಟ ಅಥವಾ ಅಂಬಲಪದವಿನ ಹಿನ್ನಲೆಯಲ್ಲಿ ಮೂಡಿನಿಂತಿರುವ ಐತಿಹ್ಯವೋಂದು ಕಾಂತಾವರ ಕ್ಷೇತ್ರದ ಅತಿಶಯವನ್ನು ನಿರೂಪಿಸುತ್ತದೆ. ಬಹಳ ಹಿಂದೆ ಝಾಂಝಾವಾತನೆಂಬ ಒಬ್ಬ ರಾಕ್ಷಸನಿದ್ದ. ಅವನಿಗೆ ಅವ್ಯಷ್ಟಕಾಸುರ ಮತ್ತು ಪಿಪೀಲಿಕಾಸುರ ಎಂಬ ಇಬ್ಬರು ಮಕ್ಕಳಿದ್ದರು. ಬ್ರಹ್ಮನ ವರಬಲದಿಂದ ಅಹಂಕಾರದಿಂದ ಮೆರೆಯುತ್ತಿದ್ದ. ಈ ರಾಕ್ಷಸರು ದೇವ ಮಾನವರನೆಲ್ಲಾ ಪೀಡಿಸತೊಡಗಿದ್ದರು. ಋಷಿಮುನಿಗಳನ್ನು ಇವರ ಕಾಡತೊಡಗಿದರು. ಈ ಅಸುರರ ಕಿರುಕುಳವನ್ನು ತಾಳಲಾರದೆ ಹಿಂಸೆಗೆ ಒಳಗಾದವರಲ್ಲಿ ಒಬ್ಬನಾದ ಅಂಬರೀಷ ನೆಂಬ ಮುನಿ, ರಾಕ್ಷಸರ ಸಂಹಾರದ ಅಪೇಕ್ಷೆಯಿಂದ ಕಾಡಿಗೆ ಹೋಗಿ ತ್ರ್ಯಂಬಕ ಬೆಟ್ಟದಲ್ಲಿ ಕುಳಿತು ಶಿವನನ್ನು ಧ್ಯಾನಿಸಿ ತಪಸ್ಸು ಮಾಡಿದ. ಋಷಿಯ ತಪಸ್ಸಿಗೆ ಮೆಚ್ಚಿದ ಶಂಕರ ಪ್ರತ್ಯಕ್ಷನಾಗಿ, ಹರಸಿದ್ದಲ್ಲದೆ ಈ ಕಾಲದ ಸಜ್ಜನರ ಅಪೇಕ್ಷೆಯಂತೆ ಆ ರಾಕ್ಷಸರನ್ನು ಸಂಹರಿಸಿದ. ಇದರಿಂದ ದೇವ, ಮುನಿ, ಮಾನವರಿಗೆ ಬಂದ ಕಂಟಕ ದೂರವಾಯಿತು. ಕೊನೆಗೆ ಶಿವನು ಅಂಬರೀಷ ಮುನಿಗೆ ಕಡಗವೋಂದನ್ನು ನೀಡಿ, ಅದನ್ನು ಪೂಜಾಕಾಲದಲ್ಲಿ ಶಿವನಿಗೆ ಅರ್ಪಿಸಬೇಕೆಂದೂ, ಉಳಿದ ಸಂದರ್ಭದಲ್ಲಿ ಅದನ್ನು ಲಿಂಗದಿಂದ ತೆಗೆದಿಡಬೇಕೆಂದೂ ಹೇಳಿದಳು. ಹೀಗೆ ಬಹುಕಾಲದವರೆಗೆ ಪೂಜಾ ನೋತರ ಕಡಗವನ್ನು ತೆಗೆದಿರಿಸಲು ಮರೆತುಬಿಟ್ಟ. ಮರುದಿನ ನೆನಪಾಗಿ ತೆಗೆಯಲು ಹೋದರೆ ಅದು ಸಾಧ್ಯವಾಗದೆ, ಬದಲಾಗಿ ಅಶರೀರವಾಣಿಯೊಂದರ ಮೂಲಕ ಮುಂದೆ ಕಡಗವನ್ನು ತೆಗೆಯದೇ ಪೂಜೆ ನೆರವೇರಿಸಬೇಕೆಂಬ ಆಣತಿ ದೊರೆಯಿತು.
ಸೋನಮ್ ಕಪೂರ್
ಸೋನಮ್ ಕಪೂರ್ ಬಾಲಿವುಡ್ ಚಲನಚಿತ್ರಗಳಲ್ಲಿ ಕಾಣಿಸಿಕೊಳ್ಳುವ ಭಾರತೀಯ ನಟಿ. ಇವರು ಬಾಲಿವುಡ್ ನಲ್ಲಿ ಅತಿ ಹೆಚ್ಚು ಸಂಭಾವನೆ ಪಡೆಯುವ ನಟಿಯರಲ್ಲಿ ಒಬ್ಬರಾಗಿದ್ದಾರೆ. ಫಿಲ್ಮ್ಫೇರ್ ಮತ್ತು ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿ ಸೇರಿದಂತೆ ಹಲವಾರು ಪ್ರಶಸ್ತಿಗಳನ್ನು ಸ್ವೀಕರಿಸಿದ್ದಾರೆ. ಇವರ ಆದಾಯ ಮತ್ತು ಜನಪ್ರಿಯತೆಯ ಆಧಾರದ ಮೇಲೆ ಫೋರ್ಬ್ಸ್ ಇಂಡಿಯಾದ ಸೆಲೆಬ್ರಿಟಿ ಪಟ್ಟಿಯಲ್ಲಿ ಸ್ಥಾನ ಸಂಪಾದಿಸಿದ್ದಾರೆ.
ನಟ ಅನಿಲ್ ಕಪೂರ್ ಅವರ ಪುತ್ರಿ ಸೋನಮ್ ಕಪೂರ್ ಸಿಂಗಪುರದ ಯುನೈಟೆಡ್ ವರ್ಲ್ಡ್ ಕಾಲೇಜ್ ಆಫ್ ಸೌತ್ ಈಸ್ಟ್ ಏಷಿಯಾದಲ್ಲಿ ರಂಗಭೂಮಿ ಮತ್ತು ಕಲೆಗಳನ್ನು ಅಧ್ಯಯನ ಮಾಡಿದರು. 2005 ರ ಬ್ಲ್ಯಾಕ್ ಚಲನಚಿತ್ರದಲ್ಲಿ ಸಂಜಯ್ ಲೀಲಾ ಭಾನ್ಸಾಲಿ ಅವರಿಗೆ ಸಹಾಯಕ ನಿರ್ದೇಶಕರಾಗಿದ್ದರು. ಭನ್ಸಾಲಿಯ ಪ್ರಣಯ ಚಲನಚಿತ್ರ ಸಾವರಿಯ (2007)ದಲ್ಲಿ ತಮ್ಮ ನಟನೆಯನ್ನು ಪ್ರಾರಂಭಿಸಿದರು, ಇದಕ್ಕಾಗಿ ಅವರು ಫಿಲ್ಮ್ಫೇರ್ ಅತ್ಯುತ್ತಮ ಮಹಿಳಾ ಪಾದಾರ್ಪಣೆಗೆ ನಾಮನಿರ್ದೇಶನಗೊಂಡರು. ಮೂರು ವರ್ಷಗಳ ನಂತರ ಐ ಹ್ಯಾಟ್ ಲವ್ ಸ್ಟೋರೋಸ್ (2010) ಎಂಬ ರೊಮ್ಯಾಂಟಿಕ್ ಹಾಸ್ಯ ಚಿತ್ರದ ಮೂಲಕ್ ಮೊದಲ ಯಶಸ್ಸನ್ನು ಕಂಡರು.
ಹಲವು ವೈಫಲ್ಯಗಳ ನಂತರ, ರಾಂಝಣಾ (2013) ಸಿನೆಮಾ ಅವರ ವೃತ್ತಿಜೀವನದಲ್ಲಿ ಒಂದು ಮಹತ್ವದ ತಿರುವು ದೊರಕಿಸಿತು ಹಾಗೂ ಅತ್ಯುತ್ತಮ ನಟಿ ನಾಮನಿರ್ದೇಶನಗಳನ್ನು ಗಳಿಸಿತು. ನಂತರ ಅವರು 2014 ರೊಮ್ಯಾಂಟಿಕ್ ಹಾಸ್ಯ ಚಿತ್ರ ಖೂಬ್ಸುರಾತ್ ಮತ್ತು 2015 ರ ಹಾಸ್ಯ ಚಿತ್ರ ಡಾಲಿ ಕಿ ದೋಲಿಯಲ್ಲಿ ಕಾಣಿಸಿಕೊಂಡರು. ಇವೆರಡೂ ಅವರ ಫಿಲ್ಮ್ಫೇರ್ ಅತ್ಯುತ್ತಮ ನಟಿ ಪ್ರಶಸ್ತಿಗೆ ನಾಮನಿರ್ದೇಶನಗೊಂಡಿತು. ಸೋನಮ್ ಪ್ರಖ್ಯಾತ ಬಾಲಿವುಡ್ ಚಲನಚಿತ್ರಗಳಲ್ಲಿ ಒಂದಾದ ಭಾವಾತಿರೇಕ ಪ್ರೇಮ್ ರತನ್ ಧನ್ ಪಯೋ (2015) ನಲ್ಲಿ ರಾಜಕುಮಾರಿಯಾಗಿ ನಟಿಸಿದರು. ಜೀವನಚರಿತ್ರೆಯ ಆಧಾರಿತ ನೀರ್ಜಾ (2016) ಸಿನೆಮಾಕ್ಕೆ ಅವರಿಗೆ ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿ - ವಿಶೇಷ ಉಲ್ಲೇಖ ಮತ್ತು ಫಿಲ್ಮ್ಫೇರ್ ಕ್ರಿಟಿಕ್ಸ್ ಪ್ರಶಸ್ತಿಯನ್ನು ಪಡೆದರು. ಇದು ಮಹಿಳಾ ಆಧಾರಿತ ಅತಿ ಹೆಚ್ಚು ಗಳಿಕೆಯ ಬಾಲಿವುಡ್ ಚಿತ್ರಗಳಲ್ಲಿ ಒಂದಾಗಿದೆ.
ಆರಂಭಿಕ ಜೀವನ
ಸೋನಮ್ ಕಪೂರ್ ಜೂನ್ ೯, ೧೯೮೫ ರಲ್ಲಿ ಚೆಮ್ಬುರ್, ಮುಂಬೈಯಲ್ಲಿ ಜನಿಸಿದರು. ಆಕೆಯ ತಂದೆ, ನಟ ಮತ್ತು ನಿರ್ಮಾಪಕ ಅನಿಲ್ ಕಪೂರ್, ದಿವಂಗತ ಚಲನಚಿತ್ರ ನಿರ್ಮಾಪಕ ಸುರೀಂದರ್ ಕಪೂರ್ ಅವರ ಮಗ ಹಾಗೂ ಅನಿಲ್ ಕಪೂರ್ ಫಿಲ್ಮ್ಸ್ ಕಂಪೆನಿಯ ಸ್ಥಾಪಕ. ಅವರ ತಾಯಿ ಸುನೀತಾ, ವಸ್ತ್ರ ವಿನ್ಯಾಸಕಾರತಿ. ಸೋನಮ್ ಎರಡು ಕಿರಿಯ ಸಹೋದರರನ್ನು ಹೊಂದಿದ್ದಾರೆ:ಸಹೋದರಿ ಚಲನಚಿತ್ರ ನಿರ್ಮಾಪಕಿ ರಿಯಾ ಮತ್ತು ಸಹೋದರ ಹರ್ಷವರ್ಧನ್. ಅವರು ಚಲನಚಿತ್ರ ನಿರ್ಮಾಪಕ ಬೋನಿ ಕಪೂರ್ ಮತ್ತು ನಟ ಸಂಜಯ್ ಕಪೂರ್ ಅವರ ಸೋದರ ಸೊಸೆ; ನಟಿ ಶ್ರೀದೇವಿ ಮತ್ತು ನಿರ್ಮಾಪಕ ಮೊನಾ ಶೌರಿ (ಬೋನಿ ಪತ್ನಿಯರು) ಅವರ ಅತ್ತೆ. ಅವರ ತಂದೆಯ ಸೋದರಸಂಬಂಧಿ ನಟರಾದ ಅರ್ಜುನ್ ಕಪೂರ್ ಮತ್ತು ಮೋಹಿತ್ ಮರ್ವಾ ಮತ್ತು ತಾಯಿಯ ಎರಡನೇ ಸೋದರಸಂಬಂಧಿ ನಟ ರಣವೀರ್ ಸಿಂಗ್.
ಸೋನಮ್ ಒಂದು ತಿಂಗಳ ಮಗು ಆಗಿದ್ದಾಗ ಕುಟುಂಬ ಜುಹುವಿಗೆ ಸ್ಥಳಾಂತರಗೊಂಡಿತು. ಅವರು ಜುಹುದಲ್ಲಿನ ಆರ್ಯ ವಿದ್ಯಾ ಮಂದಿರ ಶಾಲೆಯಲ್ಲಿ ವಿದ್ಯಾಭ್ಯಾಸ ಮಾಡಿದರು. ಅಲ್ಲಿ ಅವಳು "ಹಠಮಾರಿ" ಮತ್ತು "ನಿರಾತಂಕದ" ಮಗುವಾಗಿದ್ದು ಹುಡುಗರನ್ನು ಪೀಡಿಸುತ್ತಿದ್ದಳು ಎಂದು ಒಮ್ಮೆ ಹೇಳಿದ್ದಾರೆ. ಅವರು ರಗ್ಬಿ ಮತ್ತು ಬ್ಯಾಸ್ಕೆಟ್ಬಾಲ್ ನಂತಹ ಕ್ರೀಡೆಗಳಲ್ಲಿ ನಿಪುಣತೆಯನ್ನುಗಳಿಸಿದ್ದರು. ಕಥಕ್, ಶಾಸ್ತ್ರೀಯ ಸಂಗೀತಾ ಮತ್ತು ಲ್ಯಾಟಿನ್ ನೃತ್ಯದಲ್ಲಿ ತರಬೇತಿ ಪಡೆದರು. ಹಿಂದೂ ಧರ್ಮವನ್ನು ಅಭ್ಯಸಿಸುತ್ತಿರುವ ಸೋನಮ್, "ಸಾಕಷ್ಟು ಧಾರ್ಮಿಕ" ಎಂದು ಹೇಳುತ್ತಾರೆ. ೧೫ ನೆ ವಯಸ್ಸಿಗೆ ವೈಟರಾಗಿ ತಮ್ಮ ಕೆಲಸವನ್ನು ಪ್ರಾರಂಭಿಸಿದರು, ಆದರೂ ಇದು ಒಂದು ವಾರದೊಳಗೆ ಕೊನೆಗೊಂಡಿತು.
ಉಲ್ಲೇಖಗಳು
ವರ್ಗ:ಬಾಲಿವುಡ್ ನಟಿಯರು
ಫೆಬ್ರುವರಿ ೧೧
ಫೆಬ್ರುವರಿ ೧೧ - ಫೆಬ್ರುವರಿ ತಿಂಗಳಿನ ಹನ್ನೊಂದನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿ, ೪೨ನೇ ದಿನ. ಈ ದಿನದ ನಂತರ ೩೨೩ ದಿನಗಳು (ಅಧಿಕ ವರ್ಷದಲ್ಲಿ ೩೨೪ ದಿನಗಳು) ಇರುತ್ತವೆ.
ಹೊರಗಿನ ಸಂಪರ್ಕಗಳು
ವರ್ಗ:ಫೆಬ್ರುವರಿಯ ದಿನಗಳು ವರ್ಗ:ಫೆಬ್ರುವರಿ
ರಮ್ಯಾ
ರಮ್ಯಾ ಕನ್ನಡ ಮತ್ತು ತಮಿಳು ಚಿತ್ರರಂಗಗಳಲ್ಲಿ ಕೆಲಸ ಮಾಡಿರುವ ಒಬ್ಬ ನಟಿ. (ನವೆಂಬರ್ ೨೯, ೧೯೮೨ ರಂದು ಸದಾಶಿವನಗರದ ಐಡಿಯಲ್ ನರ್ಸಿಂಗ್ ಹೋಮ್ ನಲ್ಲಿ ಜನನ) ಹುಟ್ಟು ಹೆಸರು ದಿವ್ಯ ಸ್ಪಂದನ. ರಮ್ಯಾರವರು 'ಅಭಿ' ಚಿತ್ರದಲ್ಲಿ ಪುನೀತ್ ರಾಜ್‌ಕುಮಾರ್ ಜೊತೆ ನಟಿಸುವ ಮೂಲಕ ಕನ್ನಡ ಚಿತ್ರರಂಗ ಪ್ರವೇಶಿಸಿದರು. ಇವರು 'ತನನಂ ತನನಂ' ಮತ್ತು 'ಸಂಜು ವೆಡ್ಸ್ ಗೀತಾ' ಚಿತ್ರಗಳಿಗೆ ಎರಡು ಬಾರಿ ಬೆಸ್ಟ್ ಫಿಲಂಫೇರ್ ಪ್ರಶಸ್ತಿ ಯನ್ನು ತಮ್ಮದಾಗಿಸಿಕೊಂಡಿದ್ದಾರೆ.
ರಾಜಕೀಯ ಪ್ರವೇಶ
ರಮ್ಯ ಅವರು ಕರ್ನಾಟಕ ರಾಜ್ಯದ ಪ್ರದೇಶ ಕಾಂಗ್ರೆಸ್‌ನ ಸಕ್ರಿಯ ಸದಸ್ಯರಾಗಿದ್ದು ಮಂಡ್ಯ ಕ್ಷೇತ್ರದಿಂದ ಲೋಕಸಭೆ ಸದಸ್ಯರಾಗಿಯೂ ಆಯ್ಕೆಯಾಗಿದ್ದರು. ೨೩ ಆಗಸ್ಟ್ ೨೦೧೩ ರಂದು ನಡೆದ ಲೋಕಸಭಾ ಉಪ-ಚುನಾವಣೆಯಲ್ಲಿ ಇವರು ಕಾಂಗ್ರೆಸ್ ಪಕ್ಷದ ಅಭ್ಯರ್ಥಿಯಾಗಿ ಮಂಡ್ಯ ಕ್ಷೇತ್ರದಿಂದ ಸ್ಪರ್ಧಿಸಿದ್ದರು. ಈ ಚುನಾವಣೆಯಲ್ಲಿ ತಮ್ಮ ಪ್ರತಿಸ್ಪರ್ಧಿಯಾಗಿದ್ದ ಜಾತ್ಯಾತೀತ ಜನತಾದಳ ಪಕ್ಷದ ಪುಟ್ಟರಾಜು ಅವರನ್ನು ೬೭,೬೧೧ ಮತಗಳ ಅಂತರದಿಂದ ಸೋಲಿಸಿ ಪ್ರಥಮ ಪ್ರಯತ್ನದಲ್ಲೇ ಲೋಕಸಭೆಗೆ ಪ್ರವೇಶ ಮಾಡಿದ್ದರು. ರಾಜ್ಯದಿಂದ ಕನ್ನಡ ನಟಿಯೊಬ್ಬರು ಲೋಕಸಭೆಗೆ ಪ್ರವೇಶ ಮಾಡಿರುವುದರಲ್ಲಿ ರಮ್ಯಾ ಮೊದಲಿಗರು.
೨೦೧೪ರ ಚುನಾವಣೆ
ಲೋಕಸಭೆಗೆ ಏಪ್ರಿಲ್ ೧೭, ೨೦೧೪ರಲ್ಲಿ ಜರುಗಿದ ಚುನಾವಣೆಯಲ್ಲಿ ರಮ್ಯಾ ಅವರು ಸೋಲನ್ನನುಭವಿಸಿದರು. ಅವರನ್ನು ಜಾತ್ಯಾತೀತ ಜನತಾದಳ ಪಕ್ಷದ ಪುಟ್ಟರಾಜು ಅವರು ಸೋಲಿಸಿದರು.
ಉಲ್ಲೇಖಗಳು
ವರ್ಗ:ಕನ್ನಡ ಚಲನಚಿತ್ರ ನಟಿ ವರ್ಗ:ಕನ್ನಡ ಚಲನಚಿತ್ರ ನಟಿಯರು ವರ್ಗ:ಚಲನಚಿತ್ರ ನಟಿಯರು ವರ್ಗ:೧೯೮೨ ಜನನ
ವರ್ಗ:ರಾಜಕಾರಣಿಗಳು ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ಶಕ್ತಿ ಸಾಮಂತ
ಶಕ್ತಿ ಸಾಮಂತ (೧೩ ಜನವರಿ ೧೯೨೬ - ೯ ಏಪ್ರಿಲ್ ೨೦೦೯) ಒಬ್ಬ ಭಾರತೀಯ ಚಲನಚಿತ್ರ ನಿರ್ದೇಶಕ ಮತ್ತು ನಿರ್ಮಾಪಕರಾಗಿದ್ದರು. ಅವರು ೧೯೫೭ ರಲ್ಲಿ ಶಕ್ತಿ ಫಿಲ್ಮ್ಸ್ ಅನ್ನು ಸ್ಥಾಪಿಸಿದರು. ಇದು ಆನಂದ್ ಆಶ್ರಮ್ (೧೯೭೭), ಅನುಸಂಧನ್ / ಬರ್ಸಾತ್ ಕಿ ಏಕ್ ರಾತ್ (೧೯೮೧) ನಂತಹ ಚಲನಚಿತ್ರಗಳಿಗೆ ಹೆಚ್ಚು ಹೆಸರುವಾಸಿಯಾಗಿದೆ. ಅನಯ್ ಅಭಿಚಾರ್ (೧೯೮೨) , ಹೌರಾ ಸೇತುವೆ (೧೯೫೮), ಇನ್ಸಾನ್ ಜಾಗ್ ಉಥಾ (೧೯೫೯), ಚೈನಾ ಟೌನ್ (೧೯೬೨), ಕಾಶ್ಮೀರ್ ಕಿ ಕಲಿ (೧೯೬೪), ಆನ್ ಈವ್ನಿಂಗ್ ಇನ್ ಪ್ಯಾರಿಸ್ (೧೯೬೭), ಆರಾಧನಾ (೧೯೬೯), ಕಟಿ ಪತಂಗ್ (೧೯೭೧), ಮತ್ತು ಅಮರ್ ಪ್ರೇಮ್ (೧೯೭೨), ಅಮಾನುಷ್ ..
ಅವರು ಆರಾಧನಾ (೧೯೬೯), ಅನುರಾಗ್ (೧೯೭೩) ಮತ್ತು ಅಮಾನುಷ್ ಗಾಗಿ ಅತ್ಯುತ್ತಮ ಚಲನಚಿತ್ರಕ್ಕಾಗಿ ಫಿಲ್ಮ್‌ಫೇರ್ ಪ್ರಶಸ್ತಿಗಳನ್ನು ಪಡೆದರು. ಇದು ಬಂಗಾಳಿ ಭಾಷೆಯಲ್ಲಿಯೂ ಸಹ ತಯಾರಿಸಲ್ಪಟ್ಟಿತು, ಈ ಭಾಷೆಯಲ್ಲಿ ಅವರು ೧೯೮೪ ರಲ್ಲಿ ಇಂಡೋ-ಬಾಂಗ್ಲಾದೇಶ ಜಂಟಿ ನಿರ್ಮಾಣ ಸೇರಿದಂತೆ ಆರು ಚಲನಚಿತ್ರಗಳನ್ನು ಮಾಡಿದರು.
ಆರಂಭಿಕ ಜೀವನ ಮತ್ತು ಶಿಕ್ಷಣ
ಅವರು ಬ್ರಿಟಿಷ್ ಇಂಡಿಯಾದ ಬಂಗಾಳ ಪ್ರೆಸಿಡೆನ್ಸಿಯ ಪುರ್ಬಾ ಬರ್ಧಮಾನ್ ಜಿಲ್ಲೆಯ ಬೊಕ್ರಾ (ಪೋಸ್ಟ್ ಆಫೀಸ್: ರೈನಾ) ಗ್ರಾಮದಲ್ಲಿ ಜನಿಸಿದರು. ಅವರು ತಮ್ಮ ಶಿಕ್ಷಣವನ್ನು ಡೆಹ್ರಾಡೂನ್‌ನಲ್ಲಿ ಪಡೆದರು, ಅವರ ಚಿಕ್ಕಪ್ಪನೊಂದಿಗೆ ಉಳಿದರು. ಅವರು ೧೯೪೪ ರಲ್ಲಿ ಕಲ್ಕತ್ತಾ ವಿಶ್ವವಿದ್ಯಾಲಯದಿಂದ ಪದವಿ ಪಡೆದರು.
ವೃತ್ತಿ
ತನ್ನ ಶಿಕ್ಷಣವನ್ನು ಮುಗಿಸಿದ ನಂತರ ಅವರು ಬಾಂಬೆಯಲ್ಲಿ ಹಿಂದಿ ಚಲನಚಿತ್ರೋದ್ಯಮದಲ್ಲಿ ನಟನಾಗಲು ಬಯಸಿದ್ದರು, ಆದ್ದರಿಂದ ನಗರಕ್ಕೆ ಹತ್ತಿರವಾದರು. ಅವರು ಮುಂಬೈನಿಂದ ಸುಮಾರು ೨೦೦ ಕಿಲೋಮೀಟರ್‌ ದಾಪೋಲಿಯಲ್ಲಿ ಶಾಲಾ ಶಿಕ್ಷಕರ ಕೆಲಸವನ್ನು ಪಡೆದರು. ಅವರು ಅಂತಿಮವಾಗಿ ೧೯೪೮ ರಲ್ಲಿ ರಾಜ್ ಕಪೂರ್ ಅಭಿನಯದ ಸನ್ಹೇರೆ ದಿನ್ ಚಿತ್ರದಲ್ಲಿ ಸತೀಶ್ ನಿಗಮ್ ಅವರೊಂದಿಗೆ ಸಹಾಯಕ ನಿರ್ದೇಶಕರಾಗಿ ಚಲನಚಿತ್ರೋದ್ಯಮಕ್ಕೆ ಸೇರಿದರು. ನಂತರ ಅವರು ಜ್ಞಾನ್ ಮುಖರ್ಜಿ ಮತ್ತು ಫಣಿ ಮಜುಂದಾರ್ ಅವರಂತಹ ನಿರ್ದೇಶಕರೊಂದಿಗೆ ಬಾಂಬೆ ಟಾಕೀಸ್, ತಮಾಶಾ, ಬಾದ್ಬಾನ್ ಮತ್ತು ಧೋಬಿ ಡಾಕ್ಟರ್ ನಲ್ಲಿ ಕೆಲಸ ಮಾಡಿದರು.
ಅಂತಿಮವಾಗಿ ಅವರು ತಮ್ಮ ಮೊದಲ ಚಲನಚಿತ್ರವನ್ನು ೧೯೫೪ ರಲ್ಲಿ ಕರಣ್ ದಿವಾನ್, ಉಷಾ ಕಿರಣ್, ಶಶಿಕಲಾ ಮತ್ತು ಪ್ರಾಣ್ ನಟಿಸಿದ ಸಾಮಂತ ಅವರ ಮೊದಲ ಚಲನಚಿತ್ರವನ್ನು ನಿರ್ದೇಶಿಸಿದಾಗ ಅವರು ಸ್ವತಂತ್ರ ನಿರ್ದೇಶಕರಾಗಿ ವಿರಾಮ ಪಡೆದರು. ಅವರ ಮುಂದಿನ ಕೆಲವು ಚಿತ್ರಗಳಾದ ಇನ್ಸ್ಪೆಕ್ಟರ್ (೧೯೫೬), ಶೆರೂ . (೧೯೫೬), ಡಿಟೆಕ್ಟಿವ್ (೧೯೫೭) ಮತ್ತು ಹಿಲ್ ಸ್ಟೇಷನ್ (೧೯೫೭). ಅವರು ೧೯೫೭ ರಲ್ಲಿ ತಮ್ಮ ಸ್ವಂತ ನಿರ್ಮಾಣ ಕಂಪನಿ, ಶಕ್ತಿ ಫಿಲ್ಮ್ಸ್ ಅನ್ನು ಪ್ರಾರಂಭಿಸಿದರು. ಅವರ ಸ್ವತಂತ್ರ ಬ್ಯಾನರ್‌ನ ಮೊದಲ ಬಿಡುಗಡೆ ಕೊಲೆ-ಮಿಸ್ಟರಿ ಹೌರಾ ಸೇತುವೆ, ಅಶೋಕ್ ಕುಮಾರ್ ಮತ್ತು ಮಧುಬಾಲಾ. ಓ ಪಿ ನಯ್ಯರ್ ಅವರ ಸಂಗೀತದೊಂದಿಗೆ 'ಐಯೆ ಮೆಹರ್ಬಾನ್' ಎಂಬ ಕ್ರೂನಿಂಗ್ ಸಂಖ್ಯೆಯೊಂದಿಗೆ ಪ್ರಮುಖ ಗೀತಾ ದತ್ ಶೈಲಿಯಲ್ಲಿ ಆಶಾ ಭೋಂಸ್ಲೆ ಹಾಡಿದರು ಮತ್ತು ಮಧುಬಾಲಾ ಅವರ ಮೇಲೆ ಚಿತ್ರಿಸಲಾಯಿತು, ಮತ್ತು ಚಲನಚಿತ್ರವು ಒಂದು ಅದ್ಭುತ ಹಿಟ್ ಆಯಿತು; ಇದು ಒಂದು ತಿರುವು. ಸುನಿಲ್ ದತ್ ಮತ್ತು ಮಧುಬಾಲಾ ಅಭಿನಯದ ಇನ್ಸಾನ್ ಜಾಗ್ ಉತಾ (೧೯೫೯) ದೊಂದಿಗೆ, ಅವರು ಸಾಮಾಜಿಕ ವಿಷಯಗಳ ಮೇಲೆ ಚಲನಚಿತ್ರಗಳನ್ನು ನಿರ್ಮಿಸಲು ಬಯಸಿದ್ದರು. ಆದರೆ ಅದು ವಿಫಲವಾದಾಗ, ಅವರು ಮತ್ತೊಂದು ದಶಕದವರೆಗೆ ಮನರಂಜನಾ ಕಾರ್ಯಕ್ರಮಗಳನ್ನು ಮಾಡಲು ಮರಳಿದರು,ಆರಾಧನಾ (1969) )ದೊಂದಿಗೆ ಸಾಮಾಜಿಕ ವಿಷಯಗಳಿಗೆ ಮರಳಿದರು,
ಒಟ್ಟಾರೆಯಾಗಿ, ಸಾಮಂತ ಅವರು ೩೭ ಹಿಂದಿ ಮತ್ತು ೬ ಬಂಗಾಳಿ ಚಲನಚಿತ್ರಗಳನ್ನು ಒಳಗೊಂಡಂತೆ ೪೩ ಚಲನಚಿತ್ರಗಳನ್ನು ನಿರ್ದೇಶಿಸಿದ್ದಾರೆ. ಹೌರಾ ಬ್ರಿಡ್ಜ್, ಚೈನಾ ಟೌನ್, ಕಾಶ್ಮೀರ್ ಕಿ ಕಲಿ, ಸಾವನ್ ಕಿ ಘಾಟಾ ಮತ್ತು ಆನ್ ಈವ್ನಿಂಗ್ ಇನ್ ಪ್ಯಾರಿಸ್, ಅವರ ಅತ್ಯುತ್ತಮ ಚಿತ್ರಗಳು. ಅವರು ೧೯೭೪ ರಲ್ಲಿ ಅಮಾನುಷ್ ಅವರೊಂದಿಗೆ ಹಿಂದಿ ಮತ್ತು ಬಂಗಾಳಿ ಭಾಷೆಗಳಲ್ಲಿ ಡಬಲ್ ಆವೃತ್ತಿಯ ಚಲನಚಿತ್ರಗಳನ್ನು ಮಾಡುವ ಪ್ರವೃತ್ತಿಯನ್ನು ಪ್ರಾರಂಭಿಸಿದರು. ೧೯೮೪ ರಲ್ಲಿ ಭಾರತ ಮತ್ತು ಬಾಂಗ್ಲಾದೇಶದ ನಡುವೆ ಮೊದಲ ಸಹ-ನಿರ್ಮಾಣದ ಚಲನಚಿತ್ರವನ್ನು ಮಾಡಿದರು.
ಅವರ ಕೆಲವು ಚಲನಚಿತ್ರಗಳಲ್ಲಿ, ಅವರ ಸಹೋದರ ಮತ್ತು ಹೆಂಡತಿ ನಿರ್ಮಾಪಕರಾಗಿದ್ದರು. ಅವರ ಮಗ ಅಶಿಮ್ ಸಾಮಂತ ನಿರ್ದೇಶಿಸಿದ ಕೆಲವು ಚಲನಚಿತ್ರಗಳನ್ನು ಅವರು ನಿರ್ಮಿಸಿದರು. ೧೯೮೫ ರಲ್ಲಿ, ಶಕ್ತಿ ಫಿಲ್ಮ್ಸ್ 'ಆರಾಧನಾ ಸೌಂಡ್ ಸರ್ವೀಸ್' ಅನ್ನು ಸ್ಥಾಪಿಸಿತು, ಇದು ಡಿಜಿಟಲ್ ಆಡಿಯೊ ಪೋಸ್ಟ್-ಪ್ರೊಡಕ್ಷನ್ ಸೌಲಭ್ಯವಾಗಿದ್ದು ಅದು ಬಾಲಿವುಡ್ ಮತ್ತು ಹಾಲಿವುಡ್ ಚಲನಚಿತ್ರಗಳಿಗೆ ಕೆಲಸ ಮಾಡುತ್ತದೆ.
೯ ಏಪ್ರಿಲ್ ೨೦೦೯ ರಂದು ಸರಿಸುಮಾರು ಸಂಜೆ ೫ ಗಂಟೆಗೆ, ಫಿಸಿಯೋಥೆರಪಿಗೆ ಒಳಗಾಗುತ್ತಿರುವಾಗ ಸಾಮಂತ ಅವರು ತಮ್ಮ ಉಪನಗರದ ಸಾಂಟಾ ಕ್ರೂಜ್ ನಿವಾಸದಲ್ಲಿ ಹೃದಯ ಸ್ತಂಭನದಿಂದ ನಿಧನರಾದರು. ಎರಡು ತಿಂಗಳ ಹಿಂದೆ ಅವರು ಪಾರ್ಶ್ವವಾಯುವಿಗೆ ತುತ್ತಾಗಿದ್ದರು.
ಪರಂಪರೆ
ಅಮಿತಾಭ್ ಬಚ್ಚನ್ ಮತ್ತು ರಾಖೀ ಅಭಿನಯದ ಅವರ ಮೂರು ಕ್ಲಾಸಿಕ್‌ಗಳಾದ ಹೌರಾ ಬ್ರಿಡ್ಜ್, ಆರಾಧನಾ ಮತ್ತು ಬರ್ಸಾತ್ ಕಿ ಏಕ್ ರಾತ್, ' ಪ್ರಿತೀಶ್ ನಂದಿ ಕಮ್ಯುನಿಕೇಷನ್ಸ್' ಮೂಲಕ ಅನಿಮೇಷನ್ ಚಲನಚಿತ್ರಗಳಾಗಿ.
ಪ್ರಶಸ್ತಿಗಳು ಮತ್ತು ಮನ್ನಣೆ
ಆರಾಧನಾ, ಅನುರಾಗ್ ಮತ್ತು ಅಮಾನುಷ್ ಗಾಗಿ ಸಾಮಂತ " ಅತ್ಯುತ್ತಮ ಚಿತ್ರ " ಫಿಲ್ಮ್ ಫೇರ್ ಪ್ರಶಸ್ತಿಗಳನ್ನು ಪಡೆದರು. ಅವರು ೨೦೦೨ ರಲ್ಲಿ ಜೀವಮಾನ ಸಾಧನೆಗಾಗಿ ಝೀ ಸಿನಿ ಪ್ರಶಸ್ತಿ ಮತ್ತು ಝೀ ಮತ್ತು ಇತರ ಭಾರತೀಯ ಸಂಸ್ಥೆಗಳಿಂದ ಹಲವಾರು ಇತರ ಪ್ರಶಸ್ತಿಗಳನ್ನು ಒಳಗೊಂಡಂತೆ ಹಲವಾರು ಜೀವಮಾನ ಸಾಧನೆ ಪ್ರಶಸ್ತಿಗಳನ್ನು ಪಡೆದಿದ್ದಾರೆ. ಅವರ ಕೆಲವು ಚಲನಚಿತ್ರಗಳು ಬರ್ಲಿನ್, ತಾಷ್ಕೆಂಟ್, ಮಾಸ್ಕೋ, ಕೈರೋ ಮತ್ತು ಬೈರುತ್‌ನಲ್ಲಿ ನಡೆದ ಅಂತರರಾಷ್ಟ್ರೀಯ ಉತ್ಸವಗಳಲ್ಲಿ ಪ್ರದರ್ಶನಗೊಂಡಿವೆ.
ಉಲ್ಲೇಖಗಳು
ವರ್ಗ:೨೦೦೯ ನಿಧನ ವರ್ಗ:೧೯೨೬ ಜನನ ವರ್ಗ:Pages with unreviewed translations
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಕರೋನ(ಪ್ರಭಾವಲಯ)
ಕರೋನ ಎಂಬುದು ಸೂರ್ಯ ಅಥವಾ ಇತರ ಆಕಾಶಕಾಯಗಳ ಪ್ಲ್ಯಾಸ್ಮ (ಬೆಳಕಿನ ಗಟ್ಟಿ ಕಣಗಳು)"ವಾತಾವರಣದ" ಒಂದು ಮಾದರಿಯಾಗಿದೆ. ಇದು ಸೂರ್ಯನ ಹೊರಮೈಯಿಂದ ಲಕ್ಷಾಂತರ ಮೈಲಿಗಳವರೆಗೂ ಹರಡಿಕೊಂಡಿರುವುದರ ಜೊತೆಗೆ ಪೂರ್ಣ ಸೂರ್ಯಗ್ರಹಣದ ಸಮಯದಲ್ಲಿ ಪ್ರಕಾಶಮಾನವಾಗಿ ಕಾಣುವುದಷ್ಟೇ ಅಲ್ಲದೇ ಪರಿವೇಷದರ್ಶಕದ ಮೂಲಕವೂ ಸಹ ಕಂಡುಬರುತ್ತದೆ. ಲ್ಯಾಟಿನ್ ಮೂಲದ ಕರೋನ ಪದವು ಕಿರೀಟ ಎಂಬ ಅರ್ಥ ನೀಡುತ್ತದೆ.
ಕರೋನದ ಅತ್ಯಧಿಕ ತಾಪಮಾನವು ಅದಕ್ಕೆ ಅಸಾಧಾರಣವಾದ ಆಕರ್ಷಕ ರೋಹಿತದ ಲಕ್ಷಣಗಳನ್ನು ನೀಡಿದೆ, ಇದರಿಂದಾಗಿ, ಇದು ಈ ಹಿಂದೆ "ಕರೋನಿಯಂ" ಎಂಬ ಅಪರಿಚಿತ ಅಂಶವನ್ನು ಒಳಗೊಂಡಿತ್ತೆಂದು ೧೯ನೇ ಶತಮಾನದಲ್ಲಿ ಕೆಲವರು ಸೂಚಿಸಿದರು. ಈ ರೋಹಿತದ ಲಕ್ಷಣಗಳಲ್ಲಿ ಅಲ್ಲಿಂದೀಚೆಗೆ ಅಧಿಕ ಅಯಾನೀಕೃತ ಕಬ್ಬಿಣವನ್ನು (Fe-XIV ) ಪತ್ತೆ ಹಚ್ಚಲಾಗಿದೆ, ಇದು ಅತ್ಯಧಿಕ ೧೦೬ ಕೆಲ್ವಿನ್ ನಲ್ಲಿ ಪ್ಲ್ಯಾಸ್ಮ(ವಿದ್ಯುತ್ವಾಹಕವಾಗಿ ವರ್ತಿಸಬಲ್ಲ ಅಯಾನೀಕೃತ ಅನಿಲ)ತಾಪಮಾನವನ್ನು ಸೂಚಿಸುತ್ತದೆ.
ಕರೋನದಲ್ಲಿನ ಬೆಳಕು ಮೂರು ಪ್ರಾಥಮಿಕ ಮೂಲಗಳಿಂದ ಬರುತ್ತದೆ. ಇದರಲ್ಲಿರುವ ಇವುಗಳೆಲ್ಲವೂ ಸಮಾನ ವಿಸ್ತಾರದ ಗಾತ್ರವನ್ನು ಹೊಂದಿದ್ದರೂ, ವಿವಿಧ ಹೆಸರುಗಳಿಂದ ಕರೆಯಲ್ಪಡುತ್ತವೆ. K-ಕರೋನ (K ಎಂದರೆ ಜರ್ಮನ್ ಭಾಷೆಯಲ್ಲಿ ಕೊಂಟಿನುಯಿಯೇರ್ಲಿಚ್, ಅಂದರೆ "ಸತತ") ಇಲೆಕ್ಟ್ರಾನ್ ಗಳಿಂದ ಮುಕ್ತವಾದ ಸೂರ್ಯನ ಕಿರಣಗಳ ಹರಡುವಿಕೆಯಿಂದ ಸೃಷ್ಟಿಯಾಗುತ್ತದೆ; ಡಾಪ್ಲರ್ ನಿಂದ ವಿಸ್ತಾರಗೊಂಡ ಪ್ರತಿಫಲಿತ ದ್ಯುತಿಗೋಳದ ಚೂಷಣ ರೇಖೆಗಳು ಇವುಗಳನ್ನು ಸಂಪೂರ್ಣವಾಗಿ ಮಂಕಾಗಿಸುವುದರ ಜೊತೆಗೆ, ಯಾವುದೇ ಚೂಷಣ ರೇಖೆ ಗಳಿಲ್ಲದೆ ಅವಿಚ್ಛಿನ್ನವಾಗಿ ರೋಹಿತದಂತೆ ಗೋಚರವಾಗಿಸುತ್ತವೆ. F-ಕರೋನ (F ಎಂದರೆ ಫ್ರೌನ್ಹೋಫರ್) ಸೂರ್ಯಕಿರಣವು ಧೂಳಿನ ಕಣಗಳನ್ನು ಹೊರದೂಡುವ ಮೂಲಕ ಸೃಷ್ಟಿಯಾಗುತ್ತದೆ, ಜೊತೆಗೆ ಇದು ವೀಕ್ಷಣೀಯವಾಗಿದೆ, ಏಕೆಂದರೆ ಇದರ ಬೆಳಕು, ಶುದ್ಧವಾದ ಸೂರ್ಯನ ಬೆಳಕಿನಲ್ಲಿ ಕಂಡುಬರುವ ಫ್ರೌನ್ಹೋಫರ್ ಚೂಷಣ ರೇಖೆಗಳನ್ನು ಒಳಗೊಂಡಿದೆ; F-ಕರೋನ, ಸೂರ್ಯನಿಂದ ಅತ್ಯಧಿಕ ವಿತಾನ ಕೋನಗಳವರೆಗೂ ವಿಸ್ತಾರಗೊಳ್ಳುತ್ತದೆ, ಇಲ್ಲಿ ಇದನ್ನು ರಾಶಿಪ್ರಭೆ ಎಂದು ಕರೆಯಲಾಗುತ್ತದೆ. E-ಕರೋನ (E ಎಂದರೆ ಎಮಿಶನ್), ಪರಿವೇಷದ ಪ್ಲ್ಯಾಸ್ಮದಲ್ಲಿರುವ ಅಯಾನುಗಳಿಂದ ಉತ್ಪತ್ತಿಯಾದ ರೋಹಿತದ ಉತ್ಸರ್ಜನ ರೇಖೆಗಳ ಕಾರಣದಿಂದ ಹೊಮ್ಮುವಿಕೆಯಾಗಿದೆ; ಇದನ್ನು ವಿಸ್ತಾರವಾದ ಅಥವಾ ನಿಷೇಧಿತ ಅಥವಾ ಶಾಖದಿಂದ ಕೂಡಿದ ರೋಹಿತದ ಉತ್ಸರ್ಜನ ರೇಖೆಗಳಲ್ಲಿ ಕಾಣಬಹುದು. ಜೊತೆಗೆ ಕರೋನದ ಸಂಯೋಜನೆಯ ಬಗ್ಗೆ ದೊರೆಯುವ ಮಾಹಿತಿಯ ಪ್ರಮುಖ ಮೂಲವೆನಿಸಿದೆ.
ಭೌತಿಕ ಲಕ್ಷಣಗಳು
ಸೂರ್ಯ ಕರೋನವು, ಗೋಚರವಾಗುವ ಸೂರ್ಯನ ಮೇಲ್ಮೈಗಿಂತ ಅತ್ಯಧಿಕ ಶಾಖದಿಂದ ಕೂಡಿದೆ. (ಸುಮಾರು ೨೦೦ರ ಅಪವರ್ತನದಲ್ಲಿ): ದ್ಯುತಿಗೋಳದ ಸರಾಸರಿ ತಾಪಮಾನವು, ಕರೋನದ ಒಂದರಿಂದ ಮೂರು ದಶಲಕ್ಷ ಕೆಲ್ವಿನ್ ಗೆ ಹೋಲಿಸಿದರೆ ೫೮೦೦ ಕೆಲ್ವಿನ್ ಗಳಷ್ಟಿದೆ. ದ್ಯುತಿಗೋಳಕ್ಕಿಂತ ಕರೋನ ೧೦−೧೨ರಷ್ಟು ಸಾಂದ್ರವಾಗಿದೆ, ಆದಾಗ್ಯೂ, ಜೊತೆಯಲ್ಲಿಯೇ ಈ ರೀತಿ ಗೋಚರವಾಗುವ ಮೇಲ್ಮೈ ಬೆಳಕಿಗಿಂತ ಒಂದು ದಶಲಕ್ಷದಷ್ಟು ಅಧಿಕ ಬೆಳಕನ್ನು ಉತ್ಪಾದಿಸುತ್ತದೆ. ಹೆಚ್ಚುಕಡಿಮೆ ಆಳವಿಲ್ಲದ,ಟೊಳ್ಳಾದ ವರ್ಣಗೋಳದ ಮೂಲಕ ಕರೋನ ದ್ಯುತಿಗೋಳದಿಂದ ಬೇರ್ಪಡುತ್ತದೆ. ಕರೋನ ಶಾಖಗೊಳ್ಳುವ ನಿಖರವಾದ ಪ್ರಕ್ರಿಯೆಯ ಬಗ್ಗೆ ಇಂದಿಗೂ ಕೆಲವು ವಿವಾದಗಳಿವೆ, ಆದರೆ ಸಂಭಾವ್ಯ ಸಾಧ್ಯತೆಗಳಲ್ಲಿ ಸೂರ್ಯನ ಕಾಂತ ಕ್ಷೇತ್ರ ಹಾಗು ಕೆಳಗಿನಿಂದ ಉಂಟಾಗುವ ಶಬ್ದ ತರಂಗಗಳ ಚೋದನೆಗಳೂ ಸೇರಿವೆ. (ಎರಡನೇ ಸಾಧ್ಯತೆಯು ಬಹುಶಃ ಕಡಿಮೆ ಸಂಭವಿಸುತ್ತದೆ, ಕರೋನಗಳು ಅಸ್ತಿತ್ವದಲ್ಲಿರುವ ಮೊದಲ ಮಾದರಿಯಲ್ಲಿ, ಅಧಿಕ ಕಾಂತ ನಕ್ಷತ್ರಗಳೆಂದು ಪರಿಚಿತವಾಗಿವೆ). ಸೂರ್ಯನ ಕರೋನದ ಹೊರ ತುದಿಗಳು ಸತತವಾಗಿ ಪರಿವಹನಗೊಳ್ಳುತ್ತವೆ, ಏಕೆಂದರೆ ಮುಕ್ತವಾದ ಆಯಸ್ಕಾಂತದ ಪ್ರಸರಣವು ಸೌರ ವಾತವನ್ನು ಉತ್ಪಾದಿಸುತ್ತದೆ.
ಕರೋನವು ಯಾವಾಗಲೂ ಸೂರ್ಯನ ಮೇಲ್ಮೈಯುದ್ದಕ್ಕೂ ಸಮನಾಗಿ ಹಂಚಿಕೆಯಾಗಿರುವುದಿಲ್ಲ. ನಿಶ್ಚಲವಾದ ಅವಧಿಗಳಲ್ಲಿ, ಕರೋನ ಹೆಚ್ಚು ಕಡಿಮೆ ವಿಷುವದೀಯ ಪ್ರದೇಶದೊಳಗಿರುವುದರ ಜೊತೆಗೆ ಪರಿವೇಷದ ರಂಧ್ರಗಳು ಧ್ರುವೀಯ ಪ್ರದೇಶಗಳಲ್ಲಿ ಹರಡಿರುತ್ತವೆ. ಆದಾಗ್ಯೂ ಸೂರ್ಯನು ಸಕ್ರಿಯವಾಗಿರುವ ಅವಧಿಯಲ್ಲಿ, ಕರೋನ ವಿಷುವದೀಯ ಹಾಗು ಧ್ರುವೀಯ ಪ್ರದೇಶಗಳಲ್ಲಿ ಸಮನಾಗಿ ಹಂಚಿಕೆಯಾಗಿರುತ್ತದೆ, ಆದಾಗ್ಯೂ ಇದು ಸೌರಕಲೆ ಚಟುವಟಿಕೆಗಳಿರುವ ಪ್ರದೇಶದಲ್ಲಿ ಹೆಚ್ಚು ಪ್ರಮುಖವಾಗಿರುತ್ತದೆ. ಸೌರ ಕನಿಷ್ಠದಿಂದ ಹಿಡಿದು ಸೌರ ಗರಿಷ್ಠವನ್ನು ಒಳಗೊಂಡ ಸೌರ ಚಕ್ರವು ಸರಿಸುಮಾರು ೧೧ ವರ್ಷ ಅವಧಿಯಾಗಿರುತ್ತದೆ. ಇಲ್ಲಿ ಸೌರ ಕಾಂತ ಕ್ಷೇತ್ರವು ನಿರಂತರವಾಗಿ ಸುತ್ತಿಕೊಂಡಿರುತ್ತದೆ. (ಸೌರ ಸಮಭಾಜಕವೃತ್ತದಲ್ಲಿನ ವ್ಯತ್ಯಾಸಾತ್ಮಕ ಪರಿಭ್ರಮಣದಿಂದಾಗಿ; ಧ್ರುವಗಳಿಗಿಂತ ವೇಗವಾಗಿ ಸಮಭಾಜಕವೃತ್ತವು ಪರಿಭ್ರಮಣವಾಗುತ್ತದೆ). ಸೌರಕಲೆ ಚಟುವಟಿಕೆಯು ಸೌರ ಗರಿಷ್ಠದಲ್ಲಿ ಹೆಚ್ಚು ಬಲವಾಗಿರುತ್ತವೆ, ಇಲ್ಲಿ ಕಾಂತ ಕ್ಷೇತ್ರವು ಗರಿಷ್ಠ ಮಟ್ಟಕ್ಕೆ ಸುತ್ತುಚಲನೆಯಾಗುತ್ತದೆ. ಸೂರ್ಯನ ಒಳಭಾಗದಿಂದ ಅಪ್ವೆಲ್ (ಮೇಲ್ಮುಖವಾಗುವ)ಆಗುವ ಪರಿವೇಷದ ಕುಣಿಕೆಗಳು, ಕಾಂತ ಪ್ರಸರ ಕುಣಿಕೆಗಳು, ಸೌರಕಲೆಯೊಂದಿಗೆ ಸಂಯೋಜನೆಯನ್ನು ಹೊಂದಿವೆ. ಕಾಂತ ಪ್ರಸರವು ಅತ್ಯಧಿಕ ಶಾಖವುಳ್ಳ ದ್ಯುತಿಗೋಳವನ್ನು ಪಕ್ಕಕ್ಕೆ ತಳ್ಳಿ, ಕೆಳಕ್ಕೆ ತಂಪಾದ ಪ್ಲ್ಯಾಸ್ಮವನ್ನು ಹೊರಗೆಡವಿ, ಆ ಮೂಲಕ ಗಾಢವಾದ ಕಲೆಗಳನ್ನು ಸೃಷ್ಟಿಸುತ್ತವೆ.(ಸೂರ್ಯ ಮಂಡಲಕ್ಕೆ ಹೋಲಿಸಿದರೆ).
ಪರಿವೇಷಕ(ಕರೊನ ಮುಕುಟಕ್ಕೆ ಸಂಭಂಧಿಸಿದ) ಕುಣಿಕೆಗಳು
ಪರಿವೇಷಕ ಕುಣಿಕೆಗಳು ಕಾಂತ ಸೌರ ಕರೋನದ ಮೂಲ ರಚನೆಗಳಾಗಿವೆ. ಈ ಕುಣಿಕೆಗಳು ಪ್ರತಿಬಂಧಕ ಕಾಂತ ಪ್ರಸರಗಳಾಗಿದ್ದು, ಮುಕ್ತ-ಕಾಂತ ಪ್ರಸರಣದೊಂದಿಗೆ ಹೋಲಿಕೆಯನ್ನು ಹೊಂದಿವೆ, ಇದು ಪರಿವೇಷಕ ರಂಧ್ರ(ಧ್ರುವೀಯ) ಪ್ರದೇಶಗಳಲ್ಲಿ ಹಾಗು ಸೌರ ವಾತದಲ್ಲಿ ಕಂಡುಬರುತ್ತದೆ. ಕಾಂತ ಪ್ರಸರದ ಕುಣಿಕೆಗಳು ಸೌರಕಾಯದಿಂದ ಎತ್ತರದಲ್ಲಿದ್ದು, ಶಾಖಭರಿತ ಸೌರ ಪ್ಲ್ಯಾಸ್ಮವನ್ನು ತುಂಬುತ್ತವೆ. ಈ ಪರಿವೇಷಕ ಕುಣಿಕೆ ಪ್ರದೇಶಗಳಲ್ಲಿರುವ ಅತ್ಯಧಿಕ ಕಾಂತೀಯ ಚಟುವಟಿಕೆಯ ಕಾರಣದಿಂದಾಗಿ, ಪರಿವೇಷಕ ಕುಣಿಕೆಗಳು ಸೌರ ವಿಕಿರಣಸ್ಫೋಟ ಹಾಗು ಕರೋನಲ್ ಮಾಸ್ ಇಜೆಕ್ಷನ್ (CMEs) ಗಳಿಗೆ (ಬೃಹತ್ ಪ್ರಮಾಣದ ಹೊರಸೂಸುವಿಕೆ)ಸಾಮಾನ್ಯವಾಗಿ ಪೂರ್ವವರ್ತಿಯಾಗಿರುತ್ತವೆ. ಈ ರಚನೆಗಳಿಗೆ ಪುಷ್ಟಿ ಒದಗಿಸುವ ಸೌರ ಪ್ಲ್ಯಾಸ್ಮವನ್ನು ೬೦೦೦ Kಯಷ್ಟು ಕನಿಷ್ಟದಿಂದ ಹಿಡಿದು ೧×೧೦೬ವರೆಗೂ, ದ್ಯುತಿಗೋಳದಿಂದ, ಸಂಕ್ರಮಣ ಪ್ರದೇಶದಿಂದ ಹಾಗು ಕರೋನದೊಳಗೆ ಶಾಖವನ್ನು ನೀಡಲಾಗುತ್ತದೆ. ಸಾಮಾನ್ಯವಾಗಿ, ಸೌರ ಪ್ಲ್ಯಾಸ್ಮ ಈ ಕುಣಿಕೆಗಳನ್ನು ಒಂದು ಅಡಿ ಹಂತದಿಂದ ಭರ್ತಿ ಮಾಡಿ ಮತ್ತೊಂದರಿಂದ ಹೀರಿಹಾಕುತ್ತದೆ.(ಒತ್ತಡ ವ್ಯತ್ಯಾಸದಿಂದ ಉಂಟಾಗುವ ಸೈಫ್ಹನ್ ಪರಿಚಲನೆ ಒಂದು ಧ್ರುವದ ತುದಿಯಿಂದ ಇನ್ನೊಂದೆಡೆಗೆ), ಅಥವಾ ಇತರ ಯಾವುದೇ ಚಾಲಕದಿಂದ ಉಂಟಾಗುವ ಅಸಮ್ಮಿತ ಪರಿಚಲನೆ). ಇವುಗಳನ್ನು ಕ್ರಮವಾಗಿ ವರ್ಣಗೋಳೀಯ ಬಾಷ್ಪೀಕರಣ ಹಾಗು ವರ್ಣಗೋಳೀಯ ಹನೀಕರಣ ಎಂದು ಕರೆಯಲಾಗುತ್ತದೆ. ಕುಣಿಕೆಯ ಎರಡೂ ಅಡಿ ಹಂತಗಳಿಂದ ಸಮ್ಮಿತ ಪರಿಚಲನೆಯೂ ಸಹ ಉಂಟಾಗಬಹುದು, ಇದು ಕುಣಿಕೆಯ ರಚನೆಯಲ್ಲಿ ದ್ರವ್ಯರಾಶಿಯ ಹೆಚ್ಚಳವನ್ನುಂಟುಮಾಡುತ್ತದೆ. ಈ ಪ್ರದೇಶದಲ್ಲಿ ಪ್ಲ್ಯಾಸ್ಮ ತಂಪುಗೊಂಡು, ಸೌರ ಮಂಡಲದಲ್ಲಿ ಅಥವಾ ಜ್ವಾಲಾಶಿಲೆಗಳ ಅಂಚಿನಲ್ಲಿ ಕಪ್ಪು ಫಿಲಮೆಂಟ್(ನವಿರಾದ ದಾರದಂತಿರುವ ಯಾವುದೇ ಕಾಯ)ಗಳನ್ನು ಸೃಷ್ಟಿಸಬಹುದು. ಪರಿವೇಷಕ ಕುಣಿಕೆಗಳು ಸೆಕೆಂಡುಗಳು (ಜ್ವಾಲಶಿಲೆಯು ಸ್ಫೋಟಗೊಳ್ಳುವ ಸಂದರ್ಭಗಳಲ್ಲಿ), ನಿಮಿಷಗಳು, ಘಂಟೆಗಳು ಅಥವಾ ದಿವಸಗಳ ಲೆಕ್ಕದಲ್ಲಿ ತಮ್ಮ ಜೀವಿತಾವಧಿಯನ್ನು ಹೊಂದಿರಬಹುದು. ಸಾಮಾನ್ಯವಾಗಿ ದೀರ್ಘಕಾಲದವರೆಗೆ ಉಳಿಯುವ ಪರಿವೇಷಕ ಕುಣಿಕೆಗಳನ್ನು ಸ್ಥಿರ ಸ್ಥಿತಿ ಅಥವಾ ನಿಷ್ಕ್ರಿಯ  ಪರಿವೇಷಕ ಕುಣಿಕೆ ಗಳೆಂದು ಕರೆಯಲಾಗುತ್ತದೆ, ಇಲ್ಲಿ ಕುಣಿಕೆಯ ಶಕ್ತಿ ಮೂಲಗಳಲ್ಲಿ ಸಮಸ್ಥಿತಿಯಿರುತ್ತದೆ, ಹಾಗು ಶಾಖಚೋಷಕವಾಗುತ್ತದೆ.(ಉದಾಹರಣೆ)
ಪ್ರಸಕ್ತದ ಪರಿವೇಷಕ ತಾಪನ ಸಮಸ್ಯೆ ಯನ್ನು ಅರ್ಥೈಸಿಕೊಳ್ಳುವಲ್ಲಿ ಪರಿವೇಷಕ ಕುಣಿಕೆಗಳು ಬಹಳ ಮಹತ್ವದ್ದಾಗಿರುತ್ತವೆ. ಪರಿವೇಷಕ ಕುಣಿಕೆಗಳು ಪ್ಲ್ಯಾಸ್ಮದ ಅತ್ಯಧಿಕವಾಗಿ ಅಪಸರಣಗೊಳ್ಳುವ ಮೂಲಗಳಾಗಿವೆ; ಹಾಗು ಈ ರೀತಿಯಾಗಿ TRACE ನಂತಹ ಉಪಕರಣಗಳ ಮೂಲಕ ವೀಕ್ಷಿಸುವಲ್ಲಿ ಸುಲಭವಾಗುತ್ತದೆ; ಸೌರ ನಿಯತಕ್ರಮ ಚಲನೆ, ತರಂಗದ ಚಟುವಟಿಕೆ ಹಾಗು ನ್ಯಾನೋಫ್ಲೇರ್ ಗಳಂತಹ ಅಧ್ಯಯನ ಸಂಗತಿಗಳಿಗಾಗಿ ವೀಕ್ಷಣೀಯ ಪ್ರಯೋಗಾಲಯ ಗಳಿವೆ. ಆದಾಗ್ಯೂ, ಪರಿವೇಷಕ ತಾಪಕ ಸಮಸ್ಯೆಗಳಿಗೆ ಪರಿಹಾರ ಹುಡುಕುವುದು ಬಹಳ ಕಷ್ಟಕರ ಸಂಗತಿಯಾಗಿದೆ, ಏಕೆಂದರೆ ಹಲವು ದ್ವಂದ್ವಾರ್ಥತೆಗಳುಳ್ಳ ಈ ವಿನ್ಯಾಸಗಳನ್ನು ಪರೋಕ್ಷವಾಗಿ ವೀಕ್ಷಿಸಲಾಗುತ್ತದೆ. (ಅಂದರೆ LOSನುದ್ದಕ್ಕೂ ವಿಕಿರಣಗಳ ಕೊಡುಗೆಗಳು). ಸ್ಪಷ್ಟ ತೀರ್ಮಾನಕ್ಕೆ ಬರುವ ಮುಂಚೆ ಮೂಲ ಮಾಪನಗಳ ಅಗತ್ಯವಿರುತ್ತದೆ, ಆದರೆ ಕರೋನದ ಅತ್ಯಧಿಕ ಪ್ಲ್ಯಾಸ್ಮ ತಾಪಮಾನಗಳ ಕಾರಣದಿಂದಾಗಿ, ಮೂಲ  ಮಾಪನಗಳನ್ನು ಮಾಡುವುದು ಅಸಾಧ್ಯ.(ಕಡೇಪಕ್ಷ ತತ್ಕಾಲಕ್ಕೆ ಸಾಧ್ಯವಿಲ್ಲ).
ಅಸ್ಥಿರತೆಗಳು
ಸೌರ ವಿಕಿರಣ ಸ್ಫೋಟಗಳ ಜೊತೆಗೂಡುವಿಕೆ ಅಥವಾ ದೊಡ್ಡದಾದ ಸೌರ ಜ್ವಾಲಾಶಿಲೆಗಳು, "ಕರೋನ ಅಸ್ಥಿರತೆಗಳು" (ಇದನ್ನು ಕರೋನಲ್ ಮಾಸ್ ಇಜೆಕ್ಷನ್ ಗಳೆಂದೂ ಸಹ ಕರೆಯಲಾಗುತ್ತದೆ) ಗಳನ್ನೂ ಕೆಲವೊಂದು ಬಾರಿ ಬಿಡುಗಡೆ ಮಾಡಲಾಗುತ್ತದೆ. ಇವುಗಳು ಪರಿವೇಷಕ ವಸ್ತುಗಳ ಬೃಹತ್ತಾದ ರಂಧ್ರಗಳಾಗಿದ್ದು ಪ್ರತಿ ಗಂಟೆಗೆ ಒಂದು ದಶಲಕ್ಷ ಕಿಲೋಮೀಟರ್ ವೇಗದಲ್ಲಿ ಸೂರ್ಯನಿಂದ ಆಚೆಗೆ ಚಲಿಸುತ್ತವೆ. ಇವುಗಳನ್ನು ಜೊತೆಗೂಡುವ ಸೌರ ವಿಕಿರಣ ಸ್ಫೋಟಗಳು ಅಥವಾ ಸೌರ ಜ್ವಾಲಶಿಲೆಗಳಿಗಿಂತ ಸರಿಸುಮಾರು ಹತ್ತು ಪಟ್ಟು ಅಧಿಕ ಬಲವನ್ನು ಹೊಂದಿರುತ್ತವೆ. ಕೆಲವೊಂದು ಬೃಹತ್ ನಿಷ್ಕಾಸನವು, ಪ್ರತಿ ಗಂಟೆಗೆ ಸರಿಸುಮಾರು ೧.೫ ದಶಲಕ್ಷ ಕಿಲೋಮೀಟರ್ ವೇಗದಲ್ಲಿ ನೂರಾರು ದಶಲಕ್ಷ ಟನ್ ಗಳಷ್ಟು ಪದಾರ್ಥಗಳನ್ನು ಆಕಾಶಕ್ಕೆ ಚಿಮ್ಮಿಸಬಹುದು.
ಇತರ ವಿಶಿಷ್ಟ ಲಕ್ಷಣಗಳು
ಕರೋನದ ಕೆಲವು ಇತರ ಲಕ್ಷಣಗಳೆಂದರೆ ಹೆಲ್ಮೆಟ್ ಸ್ಟ್ರೀಮರ್ ಗಳು- ದೊಡ್ದಾದಾಗಿ ಚೂಪಾದ ತುದಿಯನ್ನು ಹೊಂದಿರುವ ಟೋಪಿ ಮಾದರಿಯ ದೊಡ್ಡ ಪರಿವೇಷಕ ರಚನೆಗಳು, ಇವುಗಳು ಸಾಮಾನ್ಯವಾಗಿ ಸೌರಕಲೆಗಳು ಹಾಗು ಸಕ್ರಿಯವಾದ ಪ್ರದೇಶಗಳನ್ನು ಆವರಿಸಲ್ಪಟ್ಟಿರುತ್ತವೆ-ಹಾಗು ಪೋಲಾರ್ ಪ್ಲ್ಯೂಮ್ಸ್-ಇವುಗಳು ಸೂರ್ಯನ ಉತ್ತರ ಹಾಗು ದಕ್ಷಿಣ ಧ್ರುವಗಳನ್ನು ಹೊರಭಾಗಕ್ಕೆ ಪ್ರಕ್ಷೇಪಿಸುವ ದೊಡ್ಡದಾಗಿ ತೆಳುವಾಗಿರುವ ಸ್ಟ್ರೀಮರ್ ಗಳು.
ಇತರ ನಕ್ಷತ್ರಗಳು
ಪರಿವೇಷಕ ನಕ್ಷತ್ರಗಳು ಹರ್ಟ್ಜ್ ಪ್ರಂಗ್-ರಸೆಲ್ ನಕ್ಷೆಯಲ್ಲಿ(ಖಗೋಳಜ್ಞರ ನಕ್ಷೆ) ಕೂಲ್ ಹಾಫ್ ನಕ್ಷತ್ರಗಳಲ್ಲಿ ಸರ್ವತ್ರವಾಗಿದೆ. ಈ ಕರೋನಗಳನ್ನು ಎಕ್ಸ್ ರೆ ದೂರದರ್ಶಕವನ್ನು ಬಳಸಿಕೊಂಡು ಪತ್ತೆಹಚ್ಚಬಹುದಾಗಿದೆ. ವಿಶೇಷವಾಗಿ ಚಿಕ್ಕ ನಕ್ಷತ್ರಗಳಲ್ಲಿರುವ ಕೆಲವು ನಾಕ್ಷತ್ರಿಕ ಕರೋನಗಳು, ಸೂರ್ಯನಿಗಿಂತ ಹೆಚ್ಚು ಪ್ರಕಾಶಮಾನವಾಗಿರುತ್ತವೆ. ಉದಾಹರಣೆಗೆ, FK ಕಾಮೆ ಬೇರೆನಿಸೆಸ್ ಚಂಚಲ ನಕ್ಷತ್ರದ FK ಕಾಂ ವರ್ಗದ ಮಾತೃಕೆಯಾಗಿದೆ. ಅಸಾಧಾರಣವಾದ ವೇಗ ಪರಿಚಲನೆ ಹಾಗು ತೀವ್ರತರವಾದ ಚಟುವಟಿಕೆಯ ಸಂಕೇತಗಳನ್ನು ಹೊಂದಿರುವ ಇವುಗಳು G ಹಾಗು K ರೋಹಿತದ ಮಾದರಿಗಳ ಅಸಾಧಾರಣ ಬಲವನ್ನು ಹೊಂದಿವೆ. ಇವುಗಳ ಎಕ್ಸ್ ರೆ ಕರೋನಗಳು ಅಧಿಕ ಪ್ರಕಾಶಮಾನಕರವಾದವುಗಳಲ್ಲಿ ಒಂದಾಗಿವೆ. (L x ≥ ೧೦೩೨ erg·s−೧ or ೧೦೨೫W) ಹಾಗು ೪೦ MK ವರೆಗೂ ಅಧಿಕ ತಾಪಮಾನಗಳೊಂದಿಗೆ ಅತ್ಯಂತ ಶಾಖಕರವೆನಿಸಿದೆ.
ಪರಿವೇಷಕದ ತಾಪನ ಸಮಸ್ಯೆ
ಖಗೋಳ ಭೌತಶಾಸ್ತ್ರದಲ್ಲಿ(ಪ್ರಮುಖವಾಗಿ ಸೌರ ವಿಜ್ಞಾನಶಾಸ್ತ್ರೀಯವಾಗಿ) ಪರಿವೇಷಕದ ತಾಪನ ಸಮಸ್ಯೆ ಯು, ಸೂರ್ಯನ ಕರೋನ ತಾಪಮಾನವು ಅದರ ಮೇಲ್ಮೈಗಿಂತ ದಶಲಕ್ಷ ಕೆಲ್ವಿನ್ ನಷ್ಟು ಏಕೆ ಅಧಿಕವಾಗಿದೆಯೆಂಬ ಪ್ರಶ್ನೆಗೆ ಸಂಬಂಧಿಸಿದೆ. ಅಧಿಕ ತಾಪಮಾನವು, ಸೂರ್ಯನ ಒಳಭಾಗದಿಂದ ಕರೋನಾಗೆ ಶಾಖಧಾರಕವಲ್ಲದ ಪ್ರಕ್ರಿಯೆಗಳ ಮೂಲಕ ಶಕ್ತಿಯನ್ನು ವರ್ಗಾವಣೆ ಮಾಡುವ ಅಗತ್ಯವಿರುತ್ತದೆ, ಏಕೆಂದರೆ ಉಷ್ಣಬಲ ವಿಜ್ಞಾನದ ಎರಡನೇ ನಿಯಮವು, ಶಾಖವು ನೇರವಾಗಿ ಸೌರ ದ್ಯುತಿಗೊಳಕ್ಕೆ ಅಥವಾ ಮೇಲ್ಮೈಗೆ ಹರಡುವುದನ್ನು ತಡೆಯುತ್ತದೆ. ಇದು ಸುಮಾರು ೫೮೦೦ Kಯಿಂದ ಹಿಡಿದು ಕರೋನದ ಸುಮಾರು ಒಂದರಿಂದ ಮೂರು MKಯಷ್ಟು ಅಧಿಕ ಶಾಖವನ್ನು ಒಳಗೊಂಡಿರುತ್ತದೆ.(ಕರೋನದ ಭಾಗಗಳು ೧೦ MKವರೆಗೂ ಸಹ ತಲುಪಬಹುದು). ಸೌರ ಕರೋನವನ್ನು ಶಾಖಗೊಳಿಸಲು ಬೇಕಾದ ಪ್ರಮಾಣದ ಶಕ್ತಿಯನ್ನು ಸುಲಭವಾಗಿ ಗಣಿಸಬಹುದಾಗಿದೆ. ಇದು ಸೂರ್ಯನ ಮೇಲ್ಮೈ ಜಾಗದಲ್ಲಿ ಪ್ರತಿ ಸ್ಕ್ವೇರ್ ಮೀಟರ್ ಗೆ ಸುಮಾರು ಒಂದು ಕಿಲೋವ್ಯಾಟ್ ಗಳಷ್ಟಿರುತ್ತದೆ, ಅಥವಾ ಸೂರ್ಯನಿಂದ ಹೊರಬೀಳುವ ೧/೪೦೦೦೦ಗಳಷ್ಟು ಪ್ರಮಾಣದ ಬೆಳಕಿನ ಶಕ್ತಿಯಾಗಿರುತ್ತದೆ.
ತಾಪಮಾನವು ವರ್ಣಗೋಳದಿಂದ ಕರೋನವರೆಗೂ ಅಧಿಕಗೊಳ್ಳುವ ಈ ತೆಳು ಪ್ರದೇಶವನ್ನು ಸಂಕ್ರಮಣ ಪ್ರದೇಶವೆಂದು ಕರೆಯಲಾಗುತ್ತದೆ. ಜೊತೆಗೆ ಇದು ಹತ್ತರಿಂದ ನೂರಾರು ಕಿಲೋಮೀಟರ್ ಗಳಷ್ಟು ಗಾತ್ರದಲ್ಲಿ ದಪ್ಪನಾಗಿರಬಹುದು. ಇದಕ್ಕಿರುವ ಒಂದು ಉಪಮಾನವೆಂದರೆ ತನ್ನ ಗಾಜಿನ ಮೇಲ್ಮೈಗಿಂತ ತನ್ನನ್ನು ಸುತ್ತುವರಿದ ಗಾಳಿಯನ್ನು ಅಧಿಕವಾಗಿ ಶಾಖಗೊಳಿಸುವ ವಿದ್ಯುತ್ ದೀಪ. ಇಲ್ಲಿ ಉಷ್ಣ ಬಲ ವಿಜ್ಞಾನದ ಎರಡನೇ ನಿಯಮವು ಅಪೂರ್ಣವಾಗಬಹುದು.
ಹಲವು ಪರಿವೇಷಕ ತಾಪಕ ಸಿದ್ಧಾಂತಗಳನ್ನು ಪ್ರಸ್ತಾಪಿಸಲಾಗಿದೆ, ಆದರೆ ಎರಡು ಸಿದ್ಧಾಂತಗಳು ಬಹುತೇಕವಾಗಿ ಉಳಿದ ಸಿದ್ಧಾಂತಗಳಾಗಿವೆ, ತರಂಗದ ತಾಪನ  ಹಾಗು ಸಣ್ಣ ಕಣಾಂಶದ ಕಾಂತದ ಪುನಸ್ಸಂಪರ್ಕ  (ಅಥವಾ ನ್ಯಾನೋಫ್ಲೇರ್  ಗಳು). ಕಳೆದ ೫೦ ವರ್ಷಗಳುದ್ದಕ್ಕೂ ಯಾವುದೇ ಸಿದ್ಧಾಂತವು, ತೀವ್ರತರವಾದ ಪರಿವೇಷಕ ತಾಪಮಾನಗಳಿಗೆ ವಿವರಣೆ ನೀಡಲು ಸಾಧ್ಯವಾಗಿಲ್ಲ. ಹಲವು ಖಗೋಳ ಭೌತವಿಜ್ಞಾನಿಗಳು, ಹೇಳುವಂತೆ ಎರಡು ಸಿದ್ಧಾಂತಗಳ ಕೆಲವು ಸಂಯೋಜನೆಗಳು ಬಹುಶಃ ಪರಿವೇಷಕ ತಾಪನವನ್ನು ವಿವರಿಸಬಹುದೆಂದು ಪರಿಗಣಿಸುತ್ತಾರೆ, ಆದಾಗ್ಯೂ ಮಾಹಿತಿಗಳು ಇನ್ನೂ ಪೂರ್ಣವಾಗಿ ದೊರೆತಿಲ್ಲ.
NASAದ ಧ್ಯೇಯೋದ್ದೇಶವಾದ ಸೋಲಾರ್ ಪ್ರೋಬ್ +, ಪರಿವೇಷಕ ತಾಪನ ಹಾಗು ಸೌರ ವಾತದ ಮೂಲವನ್ನು ಸಂಶೋಧಿಸಲು, ಸರಿಸುಮಾರು ಸೂರ್ಯನ ೯.೫ ಸೌರ ರೇಡಿಯೊ ತರಂಗಗಳ ತ್ರಿಜ್ಯೀಯ, ದೂರವನ್ನು ಕ್ರಮಿಸುವ ಉದ್ದೇಶ ಹೊಂದಿದೆ.
ವೇವ್ ಹೀಟಿಂಗ್ ಸಿದ್ಧಾಂತ
ವೇವ್ ಹೀಟಿಂಗ್ ಸಿದ್ಧಾಂತವನ್ನು ೧೯೪೯ರಲ್ಲಿ ಎವ್ರಿ ಸ್ಚತ್ಜ್ಮನ್ ಪ್ರತಿಪಾದಿಸಿದರು, ಇದರಂತೆ ತರಂಗಗಳು ಸೂರ್ಯನ ಒಳಭಾಗದಿಂದ ಸೌರ ವರ್ಣಗೋಳ ಹಾಗು ಕರೋನಗೆ ಶಕ್ತಿಯನ್ನು ಕೊಂಡೊಯ್ಯುತ್ತವೆ ಎಂದು ಪ್ರಸ್ತಾಪಿಸಿದರು. ಇತರ ಸಾಧಾರಣ ಅನಿಲಕ್ಕಿಂತ ಹೆಚ್ಚಾಗಿ ಸೂರ್ಯನು ಪ್ಲ್ಯಾಸ್ಮದಿಂದ ರಚಿತವಾಗಿದೆ, ಈ ರೀತಿಯಾಗಿ ಇದು ಗಾಳಿಯಲ್ಲಿರುವ ಶಬ್ದ ತರಂಗಗಳಿಗೆ ಹಲವಾರು ಮಾದರಿಯ ಶಬ್ದ ಮಾದರಿಗಳಿಗೆ ಸಹಾಯಕವಾಗಿದೆ. ಅತ್ಯಂತ ಪ್ರಮುಖ ತರಂಗಗಳ ಮಾದರಿಗಳೆಂದರೆ ಮ್ಯಾಗ್ನೆಟೋ-ಅಕೌಸ್ಟಿಕ್ ತರಂಗಗಳು ಹಾಗು ಅಲ್ಫ್ವೆನ್ ತರಂಗಗಳು. ಮ್ಯಾಗ್ನೆಟೋ-ಅಕೌಸ್ಟಿಕ್ ತರಂಗಗಳು ಶಬ್ದ ತರಂಗಗಳಾಗಿದ್ದು, ಕಾಂತ ಕ್ಷೇತ್ರದ ಸಮ್ಮುಖದಲ್ಲಿ ಮಾರ್ಪಾಡುಗೊಂಡಿರುತ್ತವೆ, ಜೊತೆಗೆ ಅಲ್ಫ್ವೆನ್ ತರಂಗಗಳು ULF ರೇಡಿಯೋ ತರಂಗಗಳಿಗೆ ಸದೃಶವಾಗಿದ್ದು, ಪ್ಲ್ಯಾಸ್ಮದಲ್ಲಿರುವ ಪದಾರ್ಥದೊಂದಿಗೆ ಪಾರಸ್ಪರಿಕ ಕ್ರಿಯೆಯ ಮೂಲಕ ಮಾರ್ಪಾಡಾಗುತ್ತದೆ. ಎರಡೂ ಮಾದರಿಯ ತರಂಗಗಳನ್ನು ಸೌರ ದ್ಯುತಿಗೋಳದಲ್ಲಿ ತರಕಲಾಗಿ ಹಾಗು ಅಧಿಕವಾಗಿ ತರಕಲಾಗಿರುವ ಪ್ರಕ್ಷುಬ್ದ ಪ್ರವಾಹದ ಮೂಲಕ ಉಪಕ್ರಮಿಸಬಹುದು, ಜೊತೆಗೆ ಎರಡೂ ಬಗೆಯ ತರಂಗಗಳು, ಅವುಗಳ ಶಕ್ತಿಯು ಶಾಖವಾಗಿ ಚೆದುರಿಸುವ ಆಘಾತ ತರಂಗಗಳಾಗಿ ಬದಲಾಗುವ ಮುಂಚೆ ಸೌರ ವಾತಾವರಣದ ಮೂಲಕ ಸ್ವಲ್ಪ ದೂರದವರೆಗೂ ಶಕ್ತಿಯನ್ನು ಕೊಂಡೊಯ್ಯಬಹುದು.
ವೇವ್ ಹೀಟಿಂಗ್ ನ ಒಂದು ಸಮಸ್ಯೆಯೆಂದರೆ ಶಾಖವನ್ನು ಯುಕ್ತವಾದ ಸ್ಥಳಕ್ಕೆ ಹಂಚಿಕೆ ಮಾಡುವುದು. ಮ್ಯಾಗ್ನೆಟೋ-ಅಕೌಸ್ಟಿಕ್ ತರಂಗಗಳು, ವರ್ಣಗೋಳದ ಮೂಲಕ ಕರೋನಗೆ ಮೇಲ್ಮುಖವಾಗಿ ಸಾಕಷ್ಟು ಶಕ್ತಿಯನ್ನು ಕೊಂಡೊಯ್ಯುವುದಿಲ್ಲ, ಏಕೆಂದರೆ ವರ್ಣಗೋಳದಲ್ಲಿರುವ ಕಡಿಮೆ ಒತ್ತಡ ಹಾಗು ಇವುಗಳು ದ್ಯುತಿಗೋಳಕ್ಕೆ ಮತ್ತೆ ಪ್ರತಿಫಲಿಸಬಹುದಾದ ಪ್ರವಣತೆಯನ್ನು ಹೊಂದಿರುತ್ತವೆ. ಅಲ್ಫ್ವೆನ್ ತರಂಗಗಳು ಸಾಕಷ್ಟು ಶಕ್ತಿಯನ್ನು ಕೊಂಡೊಯ್ಯುತ್ತವೆ, ಆದರೆ ಇವುಗಳು ಒಂದೊಮ್ಮೆ ಕರೋನಕ್ಕೆ ಪ್ರವೇಶಿಸಿದ ನಂತರ ತ್ವರಿತವಾಗಿ ಶಕ್ತಿಯನ್ನು ಹಂಚಿಕೆ ಮಾಡುವುದಿಲ್ಲ. ಪ್ಲ್ಯಾಸ್ಮಗಳಲ್ಲಿರುವ ತರಂಗಗಳ ಬಗ್ಗೆ ಅರ್ಥಮಾಡಿಕೊಳ್ಳಲು ಹಾಗು ವಿಶ್ಲೇಷಣಾತ್ಮಕವಾಗಿ ವಿವರಿಸಲು ಕಷ್ಟಕರವಾಗಿದೆ, ಆದರೆ ೨೦೦೩ರಲ್ಲಿ ಥಾಮಸ್ ಬಾಗ್ಡನ್ ಹಾಗು ಅವರ ಸಹಚರರು ನಡೆಸಿದ ಕಂಪ್ಯೂಟರ್ ಅನುಕರಣಗಳು, ಅಲ್ಫ್ವೆನ್ ತರಂಗಗಳು ಇತರ ತರಂಗ ಪ್ರಕಾರಗಳನ್ನು ಕರೋನದ ತಳಭಾಗದಲ್ಲಿ ಪರಿವರ್ತಿಸಬಹುದೆಂದು ತೋರಿಸಿತು, ಇದರಂತೆ ಇದು ದ್ಯುತಿಗೋಳದಿಂದ ಕರೋನಗೆ ದೊಡ್ಡ ಪ್ರಮಾಣದಲ್ಲಿ ಶಕ್ತಿಯನ್ನು ಕೊಂಡೊಯ್ಯುವ ಒಂದು ಮಾರ್ಗವಾಗಿದೆ ಜೊತೆಗೆ ಇದು ನಂತರದಲ್ಲಿ ಶಾಖವಾಗಿ ಹಂಚಿಕೆಯಾಗುತ್ತದೆ.
ವೇವ್ ಹೀಟಿಂಗ್ ನ ಮತ್ತೊಂದು ಸಮಸ್ಯೆಯು ೧೯೯೦ರವರೆಗೂ ಸಂಪೂರ್ಣವಾಗಿ ಗಮನಕ್ಕೆ ಬಂದಿರಲಿಲ್ಲ, ಇದರಂತೆ ಸೌರ ಕರೋನದ ಮೂಲಕ ತರಂಗಗಳ ಪ್ರಸಾರಕ್ಕೆ ಯಾವುದೇ ನೆರವಾದ ಸಾಕ್ಷ್ಯಗಳಿರಲಿಲ್ಲ. ಸೌರ ಕರೋನದ ಒಳಗಡೆ ಹಾಗು ಅದರ ಮೂಲಕ ತರಂಗಗಳ ಮೊದಲ ನೇರ ವೀಕ್ಷಣೆಯನ್ನು ೧೯೯೭ರಲ್ಲಿ SOHO ಸ್ಪೇಸ್-ಬೋರ್ನ್ ಸೌರ ವೀಕ್ಷಣಾಲಯದಲ್ಲಿ ನಡೆಸಲಾಯಿತು, ಇದರಲ್ಲಿ, ಸ್ಥಿರವಾದ ದ್ಯುತಿಮಾಪನದೊಂದಿಗೆ ದೀರ್ಘಾವಧಿಯಲ್ಲಿ ತೀವ್ರವಾದ ನೆರಳಾತೀತ ಕಿರಣಗಳಿಗೆ ಸೂರ್ಯನು ಸಮಥವಾಗಿ ಒಳಪಟ್ಟಿದ್ದು ಕಂಡುಬಂದಿತು. ಇವುಗಳು ಸುಮಾರು ಒಂದು ಮಿಲ್ಲಿಹರ್ಟ್ಜ್ ಆವರ್ತನವನ್ನು ಹೊಂದಿದ್ದ ಮ್ಯಾಗ್ನೆಟೋ-ಅಕೌಸ್ಟಿಕ್ ತರಂಗಗಳಾಗಿದ್ದವು (mHz, ೧,೦೦೦ ಸೆಕೆಂಡ್ ತರಂಗಾವಧಿಗೆ ಸದೃಶವಾಗಿದೆ), ಇದು ಕರೋನಗೆ ಶಾಖನೀಡಲು ಬೇಕಾದ ಕೇವಲ ೧೦% ಶಕ್ತಿಯನ್ನು ಕೊಂಡೊಯ್ಯುತ್ತದೆ. ಸ್ಥಳೀಕರಿಸಲಾದ ತರಂಗ ಸಂಗತಿಗಳ ಬಗ್ಗೆ ಹಲವು ವೀಕ್ಷಣೆಗಳು ಅಸ್ತಿತ್ವದಲ್ಲಿವೆ, ಉದಾಹರಣೆಗೆ ಸೌರ ವಿಕಿರಣಸ್ಫೋಟಗಳು ಉಪಕ್ರಮಿಸುವ ಅಲ್ಫ್ವೆನ್ ತರಂಗಗಳು, ಆದರೆ ಈ ಘಟನೆಗಳು ಅಸ್ಥಿರವಾಗಿದ್ದು ಸಮಾನವಾದ ಪರಿವೇಷಕ ಶಾಖವನ್ನು ವಿವರಿಸುವುದಿಲ್ಲ.
ಕರೋನವನ್ನು ಶಾಖಗೊಳಿಸಲು ತರಂಗದ ಎಷ್ಟು ಶಕ್ತಿಯು ಲಭ್ಯವಿದೆ ಎಂಬುದು ಖಚಿತವಾಗಿ ತಿಳಿದುಬಂದಿಲ್ಲ. TRACE ಗಗನನೌಕೆಯ ದತ್ತಾಂಶವನ್ನು ಬಳಸಿಕೊಂಡು ೨೦೦೪ರಲ್ಲಿ ಪ್ರಕಟಿಸಲಾದ ಫಲಿತಾಂಶಗಳು, ಸೌರ ವಾತಾವರಣದಲ್ಲಿ ೧೦೦ mHzನಷ್ಟು (೧೦ ಸೆಕೆಂಡ್ ಅವಧಿ) ಅಧಿಕ ಆವರ್ತನಗಳನ್ನು ಹೊಂದಿರುವ ತರಂಗಗಳಿವೆಯೆಂದು ಸೂಚಿಸುತ್ತವೆ. SOHOನ ಮೇಲೆ UVCS ಉಪಕರಣಗಳೊಂದಿಗೆ ಸೌರ ವಾತದಲ್ಲಿ ವಿವಿಧ ಅಯಾನುಗಳ ತಾಪಾಮಾನಗಳ ಮಾಪನಗಳು, ಪರೋಕ್ಷವಾದ ನೇರ ಸಾಕ್ಷ್ಯಗಳನ್ನು ನೀಡುತ್ತವೆ, ಇದರಂತೆ ೨೦೦ Hzಗಳಷ್ಟು ಅಧಿಕ ಆವರ್ತನಗಳನ್ನು ಹೊಂದಿರುವ ತರಂಗಗಳಿವೆ, ಇದನ್ನು ಮಾನವನು ಕೇಳಿಸಿಕೊಳ್ಳಬಹುದು. ಈ ತರಂಗಗಳು ಸಾಧಾರಣ ಪರಿಸ್ಥಿತಿಗಳಲ್ಲಿ ಪತ್ತೆ ಹಚ್ಚಲು ಬಹಳ ಕಷ್ಟಕರವಾಗಿರುತ್ತದೆ, ಆದರೆ ಸೌರ ಗ್ರಹಣಗಳ ಸಂದರ್ಭದಲ್ಲಿ ವಿಲ್ಲಿಯಮ್ ಕಾಲೇಜ್ ಹಾಗು ಅವರ ತಂಡಗಳು ಸಂಗ್ರಹಿಸಿದ ಸಾಕ್ಷ್ಯಗಳು, ಇಂತಹ ತರಂಗಗಳು ೧–೧೦ Hz ಶ್ರೇಣಿಯಲ್ಲಿ ಅಸ್ತಿತ್ವದಲ್ಲಿದೆಯೆಂದು ಸೂಚಿಸುತ್ತವೆ.
ಕಾಂತೀಯ ಪುನಸ್ಸಂಪರ್ಕ ಸಿದ್ಧಾಂತ
ಕಾಂತೀಯ ಪುನಸ್ಸಂಪರ್ಕ ಸಿದ್ಧಾಂತವು, ಸೌರ ಕರೋನದಲ್ಲಿ ವಿದ್ಯುತ್ ಪ್ರವಾಹವನ್ನು ಚೋದಿಸಲು ಸೌರ ಕಾಂತ ಕ್ಷೇತ್ರದ ಮೇಲೆ ಅವಲಂಬಿತವಾಗಿದೆ. ಪ್ರವಾಹಗಳು ಆಕಸ್ಮಿಕವಾಗಿ ಕುಸಿಯುವುದರ ಜೊತೆಗೆ ಶಕ್ತಿಯನ್ನು ಶಾಖವಾಗಿ ಹಾಗು ತರಂಗವನ್ನು ಶಕ್ತಿಯಾಗಿ ಕರೋನದಲ್ಲಿ ಬಿಡುಗಡೆ ಮಾಡುತ್ತದೆ. ಈ ಪ್ರಕ್ರಿಯೆಯನ್ನು "ಪುನಸ್ಸಂಪರ್ಕ"ವೆಂದು ಕರೆಯಲಾಗುತ್ತದೆ ಏಕೆಂದರೆ ಪ್ಲ್ಯಾಸ್ಮದಲ್ಲಿ ಕಾಂತ ಕ್ಷೇತ್ರಗಳು ವಿಶಿಷ್ಟವಾಗಿ ವರ್ತಿಸುತ್ತವೆ (ಅಥವಾ ಯಾವುದೇ ವಿದ್ಯುತ್ತಿನಂತೆ ವಾಹಕವಾದ ದ್ರಾವಣಗಳು ಉದಾಹರಣೆಗೆ ಪಾದರಸ ಅಥವಾ ಸಮುದ್ರದನೀರು). ಪ್ಲ್ಯಾಸ್ಮದಲ್ಲಿ, ಕಾಂತ ಕ್ಷೇತ್ರದ ರೇಖೆಗಳು ಸಾಧಾರಣವಾಗಿ ಪದಾರ್ಥದ ಪ್ರತ್ಯೇಕ ಚೂರುಗಳಿಗೆ ಅಂಟಿಕೊಂಡಿರುತ್ತವೆ, ಈ ರೀತಿಯಾಗಿ ಕಾಂತ ಕ್ಷೇತ್ರದ ಟೋಪಾಲಜಿಯು ಒಂದೇ ರೀತಿಯಾಗಿ ಉಳಿಯುತ್ತದೆ: ನಿರ್ದಿಷ್ಟವಾದ ಉತ್ತರ ಹಾಗು ದಕ್ಷಿಣ ಕಾಂತೀಯ ಧ್ರುವಗಳು ಏಕೈಕ ಕ್ಷೇತ್ರ ರೇಖೆಗೆ ಸಂಬಂಧಿಸಿದ್ದರೆ, ಆಗ ಪ್ಲ್ಯಾಸ್ಮ ಸಹ ಕದಲುತ್ತದೆ ಅಥವಾ ಮ್ಯಾಗ್ನೆಟ್ ಗಳನ್ನು ಸುತ್ತಲೂ ಚಲಿಸಿದಾಗ, ಆ ಕ್ಷೇತ್ರ ರೇಖೆಯು ನಿರ್ದಿಷ್ಟ ಧ್ರುವಗಳಿಗೆ ಸಂಪರ್ಕಿಸಲು ಮುಂದುವರೆಯುತ್ತವೆ. ಈ ಸಂಯೋಜನೆಯನ್ನು, ಪ್ಲ್ಯಾಸ್ಮದಲ್ಲಿ ಚೋದಿತವಾದ ವಿದ್ಯುತ್ ಪ್ರವಾಹಗಳು ನಿರ್ವಹಣೆ ಮಾಡುತ್ತವೆ. ಕೆಲವು ನಿರ್ದಿಷ್ಟ ಪರಿಸ್ಥಿತಿಗಳಲ್ಲಿ, ವಿದ್ಯುತ್ ಪ್ರವಾಹಗಳು ಕುಸಿಯಬಹುದು, ಇದು ಕಾಂತ ಕ್ಷೇತ್ರವು ಇತರ ಕಾಂತೀಯ ಧ್ರುವಗಳೊಂದಿಗೆ "ಪುನಸ್ಸಂಪರ್ಕ" ಸಾಧಿಸಲು ಅವಕಾಶ ಮಾಡಿಕೊಡುತ್ತದೆ ಜೊತೆಗೆ ಈ ಪ್ರಕ್ರಿಯೆಯಲ್ಲಿ ಶಾಖ ಹಾಗು ತರಂಗ ಶಕ್ತಿಯನ್ನು ಬಿಡುಗಡೆ ಮಾಡುತ್ತವೆ.
ಕಾಂತೀಯ ಪುನಸ್ಸಂಪರ್ಕವನ್ನು, ಸೌರ ವಿಕಿರಣಸ್ಫೋಟಗಳ ಹಿಂದಿರುವ ಪ್ರಕ್ರಿಯೆಯೇ ಎಂದು ಆಧಾರ ಕಲ್ಪನೆ ಮಾಡಲಾಗುತ್ತದೆ, ಇದು ನಮ್ಮ ಸೌರ ಮಂಡಲದ ಅತ್ಯಂತ ದೊಡ್ಡ ಸ್ಫೋಟವಾಗಿದೆ. ಇಷ್ಟೇ ಅಲ್ಲದೆ, ಸೂರ್ಯನ ಮೇಲ್ಮೈಯು ದಶಲಕ್ಷಗಟ್ಟಲೆ ಸಣ್ಣ ಕಾಂತೀಕರಿಸಿರುವ ಪ್ರದೇಶಗಳಿಂದ ೫೦–೧,೦೦೦ km ಉದ್ದಕ್ಕೂ ಆವೃತವಾಗಿದೆ. ಈ ಸಣ್ಣ ಕಾತೀಯ ಧ್ರುವಗಳನ್ನು ಸತತವಾದ ಕಣಗಳು ಅಪ್ಪಳಿಸಿ ಕ್ಷೋಭೆಗೊಳಿಸುತ್ತವೆ. ಸೌರ ಕರೋನದ ಕಾಂತ ಕ್ಷೇತ್ರವು, ಸುಮಾರಾಗಿ ಸತತವಾದ ಪುನಸ್ಸಂಪರ್ಕಕ್ಕೆ ಒಳಪಟ್ಟು, ಈ "ಕಾಂತೀಯ ಹಾಸಿನ" ಚಲನೆಗೆ ಹೊಂದಾಣಿಕೆಯಾಗಬೇಕು, ಈ ರೀತಿಯಾಗಿ ಪುನಸ್ಸಂಪರ್ಕದಿಂದ ಬಿಡುಗಡೆಯಾದ ಶಕ್ತಿಯು ಪರಿವೇಷಕ ತಾಪನಕ್ಕೆ ಸ್ವಾಭಾವಿಕ ಅಭ್ಯರ್ಥಿಯಾಗಿದೆ, ಬಹುಶಃ "ಮೈಕ್ರೋಫ್ಲೇರ್ ಗಳ" ಸರಣಿಯು ಪ್ರತ್ಯೇಕವಾಗಿ ಸ್ವಲ್ಪಮಟ್ಟಿಗಿನ ಶಕ್ತಿಯನ್ನು ಒದಗಿಸುತ್ತವೆ ಆದರೆ ಒಟ್ಟಾರೆಯಾಗಿ ಅಗತ್ಯವಿರುವ ಶಕ್ತಿಯನ್ನು ಪರಿಗಣಿಸುತ್ತವೆ.
ಮೈಕ್ರೋಫ್ಲೇರ್ ಗಳು ಕರೋನವನ್ನು ಶಾಖಗೊಳಿಸುತ್ತವೆ ಎಂಬ ಕಲ್ಪನೆಯನ್ನು ಯುಜಿನಿ ಪಾರ್ಕರ್ ೧೯೮೦ರಲ್ಲಿ ಪ್ರತಿಪಾದಿಸುತ್ತಾರೆ, ಆದರೆ ಇದು ಇನ್ನೂ ಚರ್ಚಾಸ್ಪದವಾಗಿದೆ. ನಿರ್ದಿಷ್ಟವಾಗಿ, ನೆರಳಾತೀತ ದೂರದರ್ಶಕಗಳು ಉದಾಹರಣೆಗೆ TRACE ಹಾಗು SOHO/EITಗಳಲ್ಲಿ ಪ್ರತ್ಯೇಕ ಮೈಕ್ರೋ-ಫ್ಲೇರ್ ಗಳನ್ನು, ತೀವ್ರವಾದ ನೆರಳಾತೀತ ಬೆಳಕಿನಲ್ಲಿ ಸಣ್ಣ ಪ್ರಕಾಶಗಳಾಗಿ ಕಂಡುಬರುತ್ತದೆ, ಕರೋನದಲ್ಲಿ ಬಿಡುಗಡೆಯಾದ ಶಕ್ತಿಯು ಕೆಲವೇ ಕೆಲವು ಸಣ್ಣ ಘಟನೆಗಳಲ್ಲಿ ಮಾತ್ರ ಕಂಡುಬಂದಿದೆ. ಪರಿಗಣಿತವಾಗದ ಹೆಚ್ಚಿನ ಶಕ್ತಿಯನ್ನು ತರಂಗ ಶಕ್ತಿಯು ಉತ್ಪಾದಿಸುತ್ತವೆ, ಅಥವಾ ಮೈಕ್ರೋಫ್ಲೇರ್ ಗಳಿಗಿಂತ ಹೆಚ್ಚು ಮೆದುವಾಗಿ ಕಾಂತೀಯ ಪುನಸ್ಸಂಪರ್ಕದಿಂದ ಕ್ರಮೇಣವಾಗಿ ಬಿಡುಗಡೆಯಾಗುತ್ತದೆ ಜೊತೆಗೆ ಈ ರೀತಿಯಾಗಿ TRACE ದತ್ತಾಂಶದಲ್ಲಿ ಉತ್ತಮವಾಗಿ ಕಂಡುಬರುವುದಿಲ್ಲ. ಮೈಕ್ರೋಫ್ಲೇರ್ ನ ಆಧಾರ ಕಲ್ಪನೆಯ ಭಿನ್ನತೆಗಳು, ಕಾಂತ ಕ್ಷೇತ್ರ ಅಥವಾ ಶಕ್ತಿಯನ್ನು ಬಿಡುಗಡೆಮಾಡಲು ಇತರ ಪ್ರಕ್ರಿಯೆಗಳಿಗೆ ಹೆಚ್ಚು ಒತ್ತನ್ನು ನೀಡುತ್ತವೆ, ಜೊತೆಗೆ ಇದು ೨೦೦೫ರಲ್ಲಿ ಸಕ್ರಿಯವಾದ ಸಂಶೋಧನೆಯ ಒಂದು ವಿಷಯವಾಗಿತ್ತು.
ಬಾಹ್ಯ ಕೊಂಡಿಗಳು
ವರ್ಗ:ಪ್ಲ್ಯಾಸ್ಮ ಭೌತಶಾಸ್ತ್ರ ವರ್ಗ:ಆಕಾಶ ಪ್ಲ್ಯಾಸ್ಮಗಳು ವರ್ಗ:ಸೂರ್ಯ ವರ್ಗ:ಬೆಳಕಿನ ಮೂಲಗಳು
ಕೆ.ವಿ.ಸುಬ್ಬಣ್ಣ
ಕೆ.ವಿ.ಸುಬ್ಬಣ್ಣ (ಫೆಬ್ರುವರಿ ೨೦, ೧೯೩೨ - ಜುಲೈ ೧೬, ೨೦೦೫) ಕರ್ನಾಟಕದ ಓರ್ವ ಪ್ರಸಿದ್ಧ ರಂಗಕರ್ಮಿ ಮತ್ತು ಸಾಹಿತಿ.
ಜೀವನ
ಕೆ.ವಿ.ಸುಬ್ಬಣ್ಣನವರ(ಕುಂಟಗೋಡು ವಿಭೂತಿ ಸುಬ್ಬಣ್ಣ) ಹುಟ್ಟೂರು ಶಿವಮೊಗ್ಗ ಜಿಲ್ಲೆ ಸಾಗರ ತಾಲೂಕಿನ ಹೆಗ್ಗೋಡು. ೧೯೩೨ ಫೆಬ್ರವರಿ ೨೦ ರಂದು ಜನಿಸಿದ ಇವರು ಮುಂದೆ ಹೆಗ್ಗೋಡಿನಂತಹ ಚಿಕ್ಕ ಊರಿನಲ್ಲಿದ್ದುಕೊಂಡೇ ೧೯೪೯ ರಲ್ಲಿ ನೀಲಕಂಠೇಶ್ವರ ನಾಟ್ಯಸೇವಾ ಸಂಘ (ನೀನಾಸಂ)ರಂಗ ಸಂಸ್ಥೆಯನ್ನು ನಿರ್ಮಿಸಿ, ರಂಗ ಚಟುವಟಿಕೆಗಳ ಮೂಲಕ ಅಂತಾರಾಷ್ಟ್ರೀಯ ಗಮನ ಸೆಳೆದರು. ಈ ಮೂಲಕ ಗ್ರಾಮೀಣ ರಂಗಭೂಮಿಗೆ ತನ್ನದೇ ಆದ ಸ್ಥಾನ, ಪ್ರತಿಷ್ಠೆಗಳನ್ನು ತಂದುಕೊಟ್ಟರು. ನೀನಾಸಂ ಸಂಸ್ಥೆ ನಡೆಸುವ ತಿರುಗಾಟ ಇಂದು ಕನ್ನಡ ರಂಗಭೂಮಿಯ ಒಂದು ಅವಿಭಾಜ್ಯ ಅಂಗವಾಗಿದೆ. ಸಾಹಿತಿಯೂ ಆಗಿದ್ದ ಇವರು ಅನೇಕ ಕೃತಿಗಳನ್ನು ರಚಿಸಿದ್ದಾರೆ. ೨೦೦೫ ಜುಲೈ ೧೬ ರಂದು ಹೃದಯಾಘಾತದಿಂದ ನಿಧನರಾದರು. ಅಕ್ಷರ ಪ್ರಕಾಶನವನ್ನು ಕೆ.ವಿ.ಸುಬ್ಬಣ್ಣನವರು ಹೆಗ್ಗೋಡಿನಲ್ಲಿ ಸ್ಥಾಪಿಸಿದರು.
ನಾಟಕಗಳು
ಸುಬ್ಬಣ್ಣ ನಾಟಕಕಾರ ಮಾತ್ರವಲ್ಲದೆ ಅನುವಾದಕ,ಉತ್ತಮ ವಿಮರ್ಶಕ ಹಾಗೂ ಪ್ರಕಾಶಕ ಕೂಡಾ ಆಗಿದ್ದರು.ಚಲನಚಿತ್ರಕ್ಕೆ ಸಂಬಂಧಿಸಿದಂತೆ ೨೦ಕ್ಕೂ ಹೆಚ್ಚು ಕೃತಿಗಳನ್ನು ರಚಿಸಿದ್ದಾರೆ.ಅವರು ಸ್ಥಾಪಿಸಿದ ‘ಅಕ್ಷರ ಪ್ರಕಾಶನ’ವೆಂಬ ಸಂಸ್ಥೆಯೂ ಅತಿ ಮುಖ್ಯ ,ಸಾಹಿತ್ಯಕ್ಷೇತ್ರಕ್ಕೆ ‘ಅಕ್ಷರ ಪ್ರಕಾಶನ’ ಸಲ್ಲಿಸಿದ ಸೇವೆ ಅಪಾರವಾದುದು. ಅಕ್ಷರ ಪ್ರಕಾಶನದ ಮೂಲಕ ೫೦೦ಕ್ಕೂ ಹೆಚ್ಚು ಕೃತಿಗಳನ್ನು ಪ್ರಕಟಿಸಿದ್ದಾರೆ.
ಸಂದ ಪ್ರಶಸ್ತಿಗಳು
ಸುಬ್ಬಣ್ಣ ಅವರ ಕವಿರಾಜಮಾರ್ಗ ಮತ್ತು ಕನ್ನಡ ಜಗತ್ತು ಕೃತಿಯಲ್ಲಿ ಕನ್ನಡದ ಸಂದರ್ಭದ ಬಗ್ಗೆ ಅಚ್ಚರಿಗೊಳಿಸುವ ವಿವರಗಳಿವೆ. ಅಲ್ಲಿ ಅವರು ಕನ್ನಡ ಜನಪದದ ಶಕ್ತಿಯ ಕುರಿತು ಬರೆದಿದ್ದಾರೆ. ಅತ್ಯಂತ ಮಹತ್ವದ ಕೃತಿ ಇದು.
ವರ್ಗ:ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಪುರಸ್ಕೃತರು ಕೆ.ವಿ.ಸುಬ್ಬಣ್ಣ ವರ್ಗ:ರಂಗಭೂಮಿ ವರ್ಗ:೧೯೨೯ ಜನನ ವರ್ಗ:೨೦೦೫ ನಿಧನ ವರ್ಗ:ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು ವರ್ಗ:ಮ್ಯಾಗ್ಸೆಸೆ ಪ್ರಶಸ್ತಿ ಪುರಸ್ಕೃತರು
ಫೆಬ್ರುವರಿ ೧೬
ಫೆಬ್ರುವರಿ ೧೬ - ಫೆಬ್ರುವರಿ ತಿಂಗಳಿನ ಹದಿನಾರನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿ, ೪೭ನೇ ದಿನ. ಈ ದಿನದ ನಂತರ ೩೧೮ ದಿನಗಳು (ಅಧಿಕ ವರ್ಷದಲ್ಲಿ ೩೧೯ ದಿನಗಳು) ಇರುತ್ತವೆ.
ಹೊರಗಿನ ಸಂಪರ್ಕಗಳು
ವರ್ಗ:ಫೆಬ್ರುವರಿಯ ದಿನಗಳು ವರ್ಗ:ಫೆಬ್ರುವರಿ
ದೇಶ ಕಾಲ (ತ್ರೈಮಾಸಿಕ)
ದೇಶ ಕಾಲ ಬೆಂಗಳೂರಿನಿಂದ ಪ್ರಕಟವಾಗುವ ತ್ರೈಮಾಸಿಕ ಪತ್ರಿಕೆ.
ಸಂಪಾದಕರು: ವಿವೇಕ ಶಾನಭಾಗ. ದೇಶ ಕಾಲ ಐದು ವರ್ಷಗಳನ್ನು ಪೂರೈಸಿದಾಗ ಒಂದು ವಿಶೇಷ ಸಂಚಿಕೆಯನ್ನು ಹೊರತಂದಿತು. ಇದು ಕನ್ನಡ ಸಾಹಿತ್ಯದ ಕಥೆ, ಕಾದಂಬರಿ, ಕಾವ್ಯ, ನಾಟಕ, ವಿಮರ್ಶೆ ಎಲ್ಲಾ ರಂಗಗಳಲ್ಲೂ ಹರಿಯುತ್ತಿರುವ ಹೊಸ ಸಂವೇದನೆಗಳನ್ನು ದಾಖಲಿಸುವುದರೊಂದಿಗೇ ಕನ್ನಡದ ಬಹುಮುಖ್ಯ ಬರಹಗಾರರೆಲ್ಲರ ಬರಹಗಳನ್ನೂ ಒಳಗೊಂಡಿದ್ದು ಒಂದು ಬಗೆಯ ಸಾಹಿತ್ಯ ಚರಿತ್ರೆಯನ್ನೇ ಕಟ್ಟಿಕೊಡುವಂತಿದೆ. ಹೊಸ ಬರಹಗಾರರನ್ನೂ, ಕನ್ನಡದ ಮಹತ್ವದ ಕೃತಿಗಳನ್ನೂ ಗುರುತಿಸುವುದರೊಂದಿಗೇ ತನ್ನ ಬಹು ಮುಖ್ಯ ಬರಹಗಾರರೆಲ್ಲರ ಕುರಿತೂ ಸಾಹಿತಿ ಜಯಂತ ಕಾಯ್ಕಿಣಿಯವರ ಪುಟ್ಟ ಪರಿಚಯವನ್ನು ಒದಗಿಸಿರುವುದು ಮಹತ್ವದ ಅಂಶ. ದೇಶ ಕಾಲ ಕಳೆದ ಐದು ವರ್ಷಗಳಲ್ಲಿ ಕನ್ನಡದ, ದೇಶದ ಇತರ ಭಾಷೆಗಳ ಎಂತೋ ಅಂತೆಯೇ ಜಗತ್ತಿನ ಸಾಹಿತ್ಯವನ್ನು ಕೂಡಾ ಕನ್ನಡಿಗರಿಗೆ ಪರಿಚಯಿಸಿದೆ. ಹೊಸ ಬರಹಗಾರರನ್ನು ಪ್ರೋತ್ಸಾಹಿಸಿದೆ, ತಮ್ಮ ಕಲೆಗಾರಿಕೆಯನ್ನು ಉತ್ತಮಪಡಿಸಿಕೊಳ್ಳುವ ಸವಾಲೊಡ್ಡಿದೆ. ಸಮಯ ಪರೀಕ್ಷೆ ಎನ್ನುವ ಒಂದು ಪ್ರತ್ಯೇಕ ವಿಭಾಗದಲ್ಲಿ ನಾಡು ನುಡಿಯ ಜ್ವಲಂತ ಸಮಸ್ಯೆ, ಚರ್ಚೆ, ವಿದ್ಯಮಾನಗಳನ್ನು ಎತ್ತಿಕೊಂಡು ಪ್ರಾಜ್ಞರಿಂದ ಸಂವಾದ-ಜಿಜ್ಞಾಸೆಗಳು ನಡೆಯುವುದಕ್ಕೆ ವೇದಿಕೆಯೊಂದನ್ನು ನಿರ್ಮಿಸಿ ತನ್ನ ಹೆಸರಿನಂತೆಯೇ ದೇಶಕ್ಕೂ ಕಾಲಕ್ಕೂ ಸಮನ್ವಯಕಾರನ ಕೆಲಸವನ್ನೂ ಅಚ್ಚುಕಟ್ಟಾಗಿ ನಿರ್ವಹಿಸಿದೆ. ಸಂಪಾದಕ ವಿವೇಕ್ ಶಾನಭಾಗ, ವಿನ್ಯಾಸಕಾರ-ಚಿತ್ರಕಾರ ಮತ್ತು ನೀನಾಸಂನ ಪ್ರತಿಭೆ ಚನ್ನಕೇಶವ ಮತ್ತು ಹೆಗ್ಗೋಡಿನ ನೀನಾಸಂನ ಕೆ.ವಿ.ಅಕ್ಷರರ ಶ್ರಮ-ಸಮಯ ಮತ್ತು ಅರ್ಪಣಾ ಮನೋಭಾವವೇ ದೇಶ-ಕಾಲದ ಹಿಂದಿರುವ ಮೂಲಶಕ್ತಿಯಾದರೂ ತಮ್ಮ ತಮ್ಮ ಸಂಪರ್ಕಗಳು, ಸ್ನೇಹಿತರು, ಸಾಹಿತಿಗಳು ಎಲ್ಲರನ್ನೂ ಸೇರಿಸಿಕೊಂಡು ಈ ಪತ್ರಿಕೆ ಸಮೃದ್ಧವಾಗಿ ಬರುತ್ತಿದೆ.
ವರ್ಗ:ಕನ್ನಡ ತ್ರೈಮಾಸಿಕಗಳು
ಪ್ರಧಾನಮಂತ್ರಿ ಕೃಷಿ ಸಿಂಚಾಯಿ ಯೋಜನೆ
ಭಾರತದ ಕೃಷಿಯಲ್ಲಿ ನಿಯಮಿತ ಸಂಪನ್ಮೂಲಗಳನ್ನು ಬಳಸಿಕೊಂಡು ಹೆಚ್ಚಿನ ಇಳುವರಿ ಪಡೆಯುವ ಕೃಷಿ ವಿಧಾನಗಳನ್ನು ಉತ್ತೇಜಿಸಲು ಭಾರತ ಕೇಂದ್ರ ಸರ್ಕಾರದಿಂದ ಜಾರಿಯಾಗಿರುವ ಯೋಜನೆಯೇ ಪ್ರಧಾನ ಮಂತ್ರಿ ಕೃಷಿ ಸಿಂಚಾಯಿ ಯೋಜನೆ. ಈ ಯೋಜನೆಗಾಗಿ ೨೦೧೫ - ೧೬ ರ ಸಾಲಿನ ಬಜೆಟ್ ನಲ್ಲಿ ೫೩೩ ಕೋಟಿ ರೂಪಾಯಿಗಳನ್ನು ಮೀಸಲಿಡಲಾಗಿತ್ತು. ಬಜೆಟ್ ನಲ್ಲಿ ಈ ಮೊತ್ತದ ಹಣ ಮೀಸಲಿಡುವ ಬಗ್ಗೆ ನಿರ್ಧಾರವಾಗಿದ್ದು ೨೦೧೫ ರ ಜುಲೈ ೧ ರಂದು ನಡೆದ ಸಂಪುಟ ಸಮಿತಿಯ ಆರ್ಥಿಕ ವ್ಯವಹಾರಗಳ ಸಭೆಯಲ್ಲಿ, ಆ ಸಭೆಯ ಅಧ್ಯಕ್ಷತೆಯನ್ನು ಭಾರತದ ಪ್ರಧಾನಮಂತ್ರಿಗಳಾದ ಶ್ರೀ. ನರೇಂದ್ರ ಮೋದಿಯವರು ವಹಿಸಿದ್ದರು.
ಈ ಯೋಜನೆಗೆ ಐದು ವರ್ಷಗಳ (೨೦೧೫-೧೬ ರಿಂದ ೨೦೧೯-೨೦) ಅವಧಿಗೆ ಸುಮಾರು ೫೦೦೦೦ ಕೋಟಿ ರೂಪಾಯಿ ವೆಚ್ಚ ಮಾಡಲು ಅನುಮೋದನೆ ದೊರೆಯಿತು. ಈ ಯೋಜನೆಯ ಮುಖ್ಯ ಅಂಶಗಳು,
ಉದ್ದೇಶ
ಇದಿಷ್ಟೇ ಅಲ್ಲದೆ ಈ ಯೋಜನೆಯು ಆಡಳಿತ ವ್ಯವಸ್ಥೆಯಲ್ಲಿನ ಮಂತ್ರಿಗಳನ್ನು, ಸರ್ಕಾರಿ ಸಚಿವಾಲಯಗಳನ್ನು, ಸಂಘ ಸಂಸ್ಥೆಗಳನ್ನು, ಸಂಶೋಧನೆ ಹಾಗು ಹಣಕಾಸು ಸಂಸ್ಥೆಗಳನ್ನು ಒಡಗೂಡಿಸಿಕೊಂಡು ಕೃಷಿ ನೀರಾವರಿಗೆ ಸಂಬಂಧ ಪಟ್ಟಂತೆ ವಿಶೇಷ ವಿಧಾನಗಳನ್ನು ಹಾಗು ಮಾದರಿಗಳನ್ನು ವಿನ್ಯಾಸ ಪಡಿಸಿ ಅವುಗಳನ್ನು ಕೃಷಿಯಲ್ಲಿ ಅಳವಡಿಸಿಕೊಳ್ಳುವ ಮೂಲಕ ನೀರಿನ ಪೋಲು ತಡೆಯುವುದು ಹಾಗು ಮಳೆ ನೀರಿನ ಬಳಕೆ ಮಾಡಿಕೊಳ್ಳುವಂತೆ ಉತ್ತೇಜಿಸುವುದು ಕೃಷಿ ಸಿಂಚಾಯಿ ಯೋಜನೆಯ ಬಹು ಮುಖ್ಯ ಜವಾಬ್ದಾರಿಯು ಹಾಗು ಗುರಿಯೂ ಆಗಿದೆ. ಎಲ್ಲ ರಂಗಗಳಲ್ಲೂ ನೀರಿನ ನಿಯಮಿತ ಬಳಕೆಯಾಗಿ ನೀರಿಗೆ ತಗಲುವ ವೆಚ್ಚ ಕಡಿತಗೊಳಿಸುವ ಮೂಲಕ ಆದಾಯ ವೃದ್ಧಿಗೆ ಮುಂದಾಗುವುದೇ ಈ ಯೋಜನೆಯ ಆಕಾಂಕ್ಷೆಯಾಗಿದೆ.
ಮೋರ್ ಕ್ರಾಪ್ ಪರ್ ಡ್ರಾಪ್ ' ಪ್ರತೀ ಹನಿಗೆ ಹೆಚ್ಚು ಬೆಳೆ' ಎನ್ನುವ ಸಂದೇಶವನ್ನು ಇಟ್ಟುಕೊಂಡು ಯೋಜನೆಯನ್ನು ಜಾರಿ ಮಾಡಲಾಗಿದೆ.
ಉಲ್ಲೇಖಗಳು
ವರ್ಗ:ಸರಕಾರದ ಯೋಜನೆಗಳು
ಡೆಮಿ ಮೂರ್
ಡೆಮಿ ಗೈನೆಸ್, ವೃತ್ತಿಯಿಂದ ಡೆಮಿ ಮೂರ್ ಎಂದು (ನವೆಂಬರ್ ೧೧,೧೯೬೨ರಲ್ಲಿ ಜನನ)ಪ್ರಸಿದ್ದರಾಗಿರುವ ಅಮೆರಿಕಾದ ನಟಿ. ಚಿತ್ರಗಳಲ್ಲಿ ಸಣ್ಣ ಪಾತ್ರಗಳು ಹಾಗು ದೂರದರ್ಶನದ ಜನರಲ್ ಹಾಸ್ಪಿಟಲ್ ಧಾರಾವಾಹಿಯಲ್ಲಿ ಒಂದು ಪಾತ್ರದ ನಂತರ, ಮೂರ್ ಅವರು ಸೈಂಟ್.ಎಲ್ಮೊಸ್ ಫಯರ್ (೧೯೮೫)ಹಾಗು ಘೋಸ್ಟ್ (೧೯೯೦) ಚಿತ್ರಗಳಲ್ಲಿ ತಮ್ಮ ವೃತ್ತಿ ಜೀವನವನ್ನು ಸ್ಥಾಪಿಸಿದರು, ೧೯೯೦ರ ದಶಕದ ಆರಂಭದಲ್ಲಿ, ಎ ಫಿಯು ಗುಡ್ ಮೆನ್ (೧೯೯೨),ಇನ್ಡೀಸೆಂಟ್ ಪ್ರೊಪೋಸಲ್ (೧೯೯೩), ದೀಸ್ಕ್ಲೋಸರ್ (೧೯೯೪) ಚಿತ್ರಗಳ ಯಶ್ಶಸ್ಸಿನ ನಂತರ ಹಾಲಿವುಡ್ ಚಿತ್ರರಂಗದಲ್ಲಿ ಅತ್ಯಂತ ಹೆಚ್ಚು ಸಂಭಾವನೆಪಡೆಯುವ ನಟಿಯೆನಿಸಿದರು. ೯೦ರ ದಶಕದ ಕೊನೆಯಲ್ಲಿ ಅವರ ಚಿತ್ರಗಳು ಕಡಿಮೆ ಯಶ್ಶಸ್ಸನ್ನು ಕಂಡರೂ,Charlie's Angels: Full Throttle ೨೦೦೩ ಅವರ ಪಾತ್ರದಿಂದ ಮರಳಿ ಪ್ರಾಮುಖ್ಯತೆಯನ್ನು ಪಡೆದರು.ತಮ್ಮ ವೃತಿಪರ ಹೆಸರನ್ನು ,ಅವರ ಮೂದಲ ಪತಿ ಫ್ರೆಡ್ಡಿ ಮೂರ್ ಅವರಿಂದ ಪಡೆದರು. ಬ್ರೂಸ್ ವಿಲ್ಲಿಸ್ ಅವರನ್ನು ಮದುವೆಯಾಗಿ,ಮುರೂ ಹೆಣ್ಣುಮಕ್ಕಳ ತಾಯಿಯಾದರು. ೨೦೦೫ರಲ್ಲಿ ಆಷ್ಟನ್ ಕಚೆರ್ ಅವರನ್ನು ಮದುವೆಯಾಗಿ ನಂತರ ಅವರ ಕಡೆಯ ಹೆಸರನ್ನು ೨೦೦೯ರಲ್ಲಿ ಪಡೆದರು.